Bakıda Azərbaycan və ABŞ kardioloqlarının birgə toplantısı keçirilmişdir | Xalq Qəzeti\nBakıda Azərbaycan və ABŞ kardioloqlarının birgə toplantısı keçirilmişdir\n01.10.2012 10:11 | Oxunma sayı: 1408\nSentyabrın 29-da Bakıda Azərbaycanın Mərkəzi Klinik Xəstəxanası ilə ABŞ-ın nüfuzlu səhiyyə ocaqlarından biri olan Mayo Klinikasının birgə toplantısı keçirilmişdir.\nAzərbaycan Ürək və Damar Cərrahiyyəsi Cəmiyyətinin (AÜDCC) təşkilatçılığı ilə keçirilən toplantıda Mayo Klinikasının professorları, ölkəmizdə fəaliyyət göstərən bütün dövlət və özəl klinikaların kardiologiya və ürək-damar cərrahiyyəsi sahəsində çalışan mütəxəssisləri iştirak etmişlər.\nTədbiri giriş sözü ilə açan AÜDCC-nin sədri, Mərkəzi Klinik Xəstəxananın baş həkimi Kamran Musayev Dünya Ürək Federasiyasının hər il sentyabrın sonuncu həftəsində təşkil etdiyi Dünya Ürək Gününün 100-dən çox ölkədə müxtəlif aksiyalarla qeyd olunduğunu bildirmişdir. Qeyd etmişdir ki, bu əlamətdar günlə əlaqədar Bakıda da silsilə tədbirlər təşkil olunmuşdur. Birinci növbədə AÜDCC tərəfindən əhali arasında tibbi maarifləndirmə işləri aparılmışdır. Dünya Ürək Federasiyasının bukletləri Azərbaycan dilinə tərcümə olunaraq vətəndaşlara paylanılmışdır. Bundan başqa, sentyabrın 27-28-də böyük ticarət mərkəzlərində paytaxt sakinləri Mərkəzi Klinik Xəstəxananın əməkdaşları tərəfindən müayinə olunmuş və onlara məsləhətlər verilmişdir. Həyata keçirilən silsilə tədbirlərdən ən böyüyü və əhəmiyyətlisi isə bugünkü toplantıdır.\nBaş həkim demişdir ki, Mayo Klinikası bir ay müddətində Azərbaycanda səhiyyənin vəziyyətini öyrəndikdən sonra bu toplantıya razılıq vermişdir. Toplantı hər iki klinika arasında əməkdaşlığın möhkəmlənməsinə xidmət edəcək, yerli mütəxəssislərimizin beynəlxalq təcrübədən yararlanmalarına daha da təkan verəcəkdir.\nToplantıda tibbin kardiologiya sahəsində ən son yeniliklərin müzakirə olunacağını vurğulayan K.Musayev onu da bildirmişdir ki, hər il dünyada 17-18 milyon insan ürək-damar çatışmazlığından həyatını itirir. Ona görə də Dünya Ürək Federasiyası tərəfindən müxtəlif ölkələrdə 200-dən artıq tibb cəmiyyətində insan ölümünün ən başlıca səbəbi olan bu xəstəliyin qarşısının alınması üçün ictimai müzakirələr təşkil edilir.\nAçılış mərasimində çıxış edən səhiyyə nazirinin müavini Elsevər Ağayev Azərbaycanda sosial sahələrdə, o cümlədən səhiyyədə əldə edilmiş uğurlardan danışmışdır. Bildirmişdir ki, ölkəmizdə 450-dən çox tibb müəssisəsi əsalı təmirdən sonra, yaxud yenidən tikilərək istifadəyə verilmişdir. Bu səhiyyə ocaqlarının hamısı müasir tibbi avadanlıqla təchiz edilmişdir. Yaxın zamanlarda müasir dünya standartları səviyyəsində qurulmayan tibb müəssisəsi qalmayacaqdır.\nNazir müavini bildirmişdir ki, müstəqil və müasir Azərbaycanda açıq ürək əməliyyatları ilk dəfə ulu öndər Heydər Əliyevin təşəbbüsü ilə yenidən qurulmuş Mərkəzi Klinik Xəstəxanada keçirilmişdir. Sonradan bu əməliyyatlar Mərkəzi Neftçilər Xəstəxanasında, Gömrük Xəstəxanasında da aparılmışdır. İndi özəl klinikalar da belə əməliyyatlar keçirməyə hazırlaşırlar. Azərbaycanda açıq ürək əməliyyatları, nəinki paytaxt Bakıda, hətta bölgələrdə də həyata keçirilir.\nE.Ağayev demişdir ki, Azərbaycan Respublikası Prezidentinin Ehtiyat Fondundan ayrılmış vəsait hesabına 3 il əvvəl ölkədə Elmi Tədqiqat Eksperimental Cərrahiyə Mərkəzinin nəzdində Uşaq Cərrahiyə Mərkəzi yaradılmışdır. İndiyədək burada 250 uşaq üzərində ürək əməliyyatları keçirilmişdir. Növbədə dayanmış 300-dən çox uşağın əməliyyatı isə bir il ərzində həyata keçiriləcəkdir.\nAzərbaycanda ikinci dəfə səfərdə olduğunu söyləyən ABŞ-ın Mayo Klinikasının direktoru Riçard Dali bir il ərzində ölkədə nəzərəçarpacaq dəyişiklikləri və dinamik inkişafı müşahidə etdiyini bildirmişdir.\nR.Dali hazırda Azərbaycanın dünyada ən sürətlə inkişaf edən ölkələrdən biri olduğunu vurğulamışdır.\nToplantının əhəmiyyətindən danışan Mayo Klinikasının direktoru demişdir ki, bu gün burada Azərbaycan və ABŞ kardioloqları öz təcrübələrini bölüşəcəklər.\nAçılış mərasimindən sonra toplantı elmi məruzələrlə davam etmişdir.


Sizin həyatınızı dəyişəcək 125 qərar -38\nHəmkarlarla görüşmək YA sərbəst işləmək?\nOfis həyatında elektron poçt qədər vaxt aparan ikinci bir aspekt varsa, bu da iclaslardır. Bəzən onlara günün çox hissəsini ayırmalı oluruq, işə isə az vaxt qalır və bu da həyəcana və qanqaraçılığa səbəb olur. İki başın bir başdan üstün olduğunu hər zaman deyə bilərikmi?\n“Beyin hücumları” ilə bağlı bir neçə maraqlı tədqiqatların nəticələri göstərir ki, sərbəst işləyən adamlar qrup halında işləyənlərə nisbətən daha səmərəli təkliflər irəli sürürlər. Hesab olunur ki, bu “şahid effektinə” görə baş verir: qrupda işləyən əməkdaşlar nəticə haqda daha az düşünürlər, sərbəst işləyən insan isə nəticəyə tək özü cavabdeh olduğunu bilir. Psixologiya üzrə nəşrlərin müəllifi Oliver Berkman “Help! How to Become Slightly Happier and Get a Bit More Done” kitabında deyir: “İclasları işləməyi xoşlamayanlar sevir”.\nƏgər iclas iştirakçılara irəliləyişlərdən xəbər vermək üçün təşkil olunubsa, onu elektron poçt və ya telefonla etmək daha effektiv olmazmı? Amma iclasın bəzi müsbət cəhətləri də vardır. Düzgün təşkil olunmuş iclas çox səmərəli ola bilər. Bir çox insanların internet və ya telefonla əlaqə saxladığı bir vaxtda insanlarla üz-üzə görüşmək bizə komandanın bir hissəsi olduğumuzu unutmağa qoymur.\nCavab: sərbəst işləmək\n... Əgər iclasa getmək məcburiyyətindəsinizsə və təsir gücünüzü artırmaq istəyirsinizsə, mərkəzdə əyləşərək “diqqət fokusu” effektindən istifadə edin. Bu yerdə, adətən, qrupun önəmli adamları oturur (toy şəkillərini yada salın). Qıraqlarda oturanlar, adətən müşahidəçilərdir.\nMənbə: Хилли Джейнс. Латте или капучино? 125 решений которые могут изменит вашу жизнь./ Москва: Эксмо, 2015, 192 с.


20:01 20 İyun 2021\n10:59 08.06.2021 (Yenilənib 11:45 08.06.2021) Qısa URL\n"Sərnişindaşımanın bərpa olunduğu ilk həftə ərzində metropoliten 2019-cu ilin müvafiq dövrü ilə müqayisədə 2 dəfəyə yaxın az sərnişin daşıyıb" - B.Məmmədov\nBAKI, 8 iyun — Sputnik. "Bakı Metropoliteni" Qapalı Səhmdar Cəmiyyəti bir həftəlik sərnişindaşıma statistikasını açıqlayıb. Sputnik Azərbaycan-ın xəbərinə görə, bu barədə "Bakı Metropoliteni" QSC-nin mətbuat katibi Bəxtiyar Məmmədov məlumat verib.\nO bildirib ki, sərnişindaşımanın bərpa olunduğu ilk həftə ərzində metropoliten daha az sərnişin daşıyıb: "Sərnişindaşımanın bərpa olunduğu ilk həftə ərzində metropoliten 2019-cu ilin müvafiq dövrü ilə müqayisədə 2 dəfəyə yaxın az sərnişin daşıyıb. Orta hesabla gün ərzində 350000 - 400000 civarında sərnişin daşınıb".\n"8 Noyabr stansiyasından isə orta hesabla gün ərzində 2500 civarında sərnişin istifadə edib", - deyə o əlavə edib.\nQeyd edək ki, Nazirlər Kabineti yanında Operativ Qərərgahın qərarı ilə "Bakı Metropoliteni" QSC-nin fəaliyyəti pandemiya ilə əlaqədar olaraq ötən ilin 1 aprelində bağlanıb, mayın 9-da isə metropolitenin fəaliyyəti yenidən bərpa olunub. Bir müddət sonra, iyulun 4-dən sentyabrın 14-dək metropolitenin fəaliyyəti yenidən dayandırılıb. Sentyabrın 14-dən oktyabrın 19-dək metropolitenin fəaliyyəti yenidən bərpa olunub.\nNazirlər Kabinetinin qərarı ilə oktyabrın 19-da metropolitenin fəaliyyəti dayandırılıb və bu ilin 31 mayından etibarən "Bakı Metropoliteni" QSC-nin fəaliyyəti yenidən bərpa olunub.


Azərbaycan Türk Uşaq Ədəbiyyatı Və Uşaq Tərbiyəsi / Serap MAGİLL\n31.05.12 09:00 ərzində olan dəyişikliklər\tYazan redaktor\t31.05.12 08:59\n“Əgər hər kəs millətinin və dininin şəriətini qorumaq istəyirsə, təlim və tərbiyə almalıdır.” Azərbaycanın tanınmış pedaqoqu, professor Fikrət Seyidovun yaxın zamanlarda nəşr olunmuş\n“Uşaq ədəbiyyatında tərbiyə məsələləri (XIX-XX əsrlər)” adlı çox dəyərli kitabını vərəqləyəndə bu fikrin həqiqətinə inandım. Və əmin oldum ki, hər bir xalqın, millətin ədəb-irfana gedən yolu onun körpə uşaqlarının ana laylasından, onların bağça, məktəb illərində öyrəndikləri əxlaqi-estetik, dini meyarları özündə cəmləşdirən uşaq ədəbiyyatından başlayır.\nXXI əsrin səkkizinci ilində Azərbaycan türk dünyasının uşaqlarının taleyüklü problemlərini düşünərkən XIX və XX əsrlərdə yaşayıb-yaradan söz, sənət adamlarının bu sahədə gördükləri işləri qeyd etdiyim araşdırmanın səhifələrində görməkdən, oxumaqdan məmnun oldum. Prof. F. Seyidov əldə etdiyi mənbə və qaynaqlar əsasında böyük maarifçi, pedaqoq və yazarların yaradıcılığına nəzər salaraq onların ortaya qoyduğu uşaq ədəbiyyatına istinad edərək indi məktəblərimizdə uşaq ədəbiyyatı nümunələrinin seçiminə xüsusi diqqət yetirməyi tövsiyə etmişdir. Əlbəttə, bu çox vacib və əhəmiyyətli məsələdir.\nUnutmaq olmaz ki, ədəbi-ictimai mühitimizin çox yaxşı tanıdığı M. Mahmudbəyov, Abbas Səhhət, Fərhad Ağazadə, Firudin Köçərli, Rəşid bəy Əfəndiyev, Nəriman Nərimanov, M. Tağı Sidqi kimi ədib və şairlərimizin uşaqlar üçün yazdıqları əsərlərin yeni hazırlanan məktəb dərsliklərinə daxil edilməsinə böyük ehtiyac vardır. Bu baxımdan müəllifin haqlı iradının dərslik müəllifləri tərəfindən nəzərə alınması işin xeyrinə olardı.\nXIX əsr Azərbaycan maarifinin, xüsusilə Naxçıvanda xalqın maariflənməsinin, gözəl uşaq ədəbiyyatının yaradılmasının tanınmış nümayəndələrindən olan M. Tağı Sidqinin (1854-1903) uşaqlar haqqında yazdığı bir şeirində oxuyuruq:\nNə qədər ki, var aləmdə fürsət,\n...Ömrünü məsrəf eylə bir neçə il\nTa ki, təhsil elə bir neçə dil.\nRusi, farsi, türki, ərəbi\nBunları bilmək artırar ədəbi.\nDillərin öyrənilməsi ilə uşaqlarımızın dünya görüşünün artmasını, onların dünyada baş verən hadisələrə vaqif olmalarını təlqin edən bu böyük maarifçinin yaradıcılığını bir cümlə ilə ifadə etmək çətindir. Müəllifin “Kəblə Nəsir” adlı poemasında çox avam bir adamın başına gələn əhvalatlar incə yumor ilə irili-xırdalı bütün oxucuları dərindən düşündürür.\nXIX əsrin sonu və XX əsrin əvvəllərində Azərbaycanda nəşr olunan “Dəbistan”, “Rəhbər”, “Məktəb” adlı jurnallarda çap olunan uşaq ədəbiyyatı nümunələri yeni insan nəslinin tərbiyəsində mühüm rol oynamışdır. Bu jurnallarda adları yuxarıda qeyd olunan tanınmış söz, sənət adamları gələcəyin nurlu, işıqlı insanlarının yetişməsində təhsilin güc-qüdrətinə, onun insan həyatında mühüm roluna böyük dəyər vermişlər.\n“Məktəb” jurnalında (1912, №13) görkəmli Azərbaycan şairi Hüseyn Cavidin “Bir qız” adlı şeirində insan mənəviyyatının zənginliyinə dair poetik dialoq xüsusilə diqqəti cəlb edir:\nBir qızın ancaq bilgidir, təmizlikdir ziynəti...\nİnsan zəkasının ən gözəl söz incisi həmişə insanlara rahatlıq, yaşamaq üçün güc-təpər gətirmişdir. Su kimi sözün də insanın yaşamaq eşqinə gətirdiyi güc-qüdrət, ilham dünyanın insanlara bəxş etdiyi inci və mirvarilərə bənzəyir.\nUşaq ədəbiyyatı yarandığı gündən uşaqların gələcək həyat yoluna düşən bir işığa bənzəyir. Bu gün də həmin ədəbiyyatın daha uğurlu nümayəndələrini yaradan yazarlar, eləcə də məktəblilərə ana dili dərsliklərinin tərtibçiləri keçmişin bizə miras qalan yadigarlarından sükutla keçməməlidirlər. Ona görə ki, yaxın-uzaq keçmişin yazarlarının uşaqlara həsr etdikləri söz mülkündə uşaq tərbiyəsi məsələləri möhtəşəm bir sarayın sütunlarını xatırladır.


Milli komandamız 2012-ci ilin ilk sınağına Türkiyədə çıxacaq\nYanvarın 28-29-da Türkiyənin İstanbul şəhərində Vehbi Əmrənin xatirəsinə həsr olunmuş yunan-Roma güləşi üzrə 30-cu beynəlxalq turnir keçiriləcək. Apasport.az saytının məlumatına görə, I Qızıl Qran-Pri xarakterli yarışda Azərbaycanla yanaşı, Türkiyə, İsveç, Gürcüstan, İtaliya, Cənubi Koreya, Belarus, Özbəkistan, Qazaxstan, Yaponiya, Rusiya, İran, Ukrayna, Yunanıstan və Bolqarıstan milli komandalarının iştirak etməsi gözlənilir.\nYığmamız turnirə məşqçilər Salih Bora, Şaban Donat və Mutaalib Yerlikayanın rəhbərliyi altında 14 güləşçi ilə qatılacaq. Türkiyəli çalışdırıcılar 2012-ci ilin ilk sınağında Eldəniz Əzizli, Elçin Əliyev (hər iksi 55 kq), Kamran Məmmədov, Orxan Paşayev, Sakit Cəlilov (hər üçü 60 kq), Həsən Əliyev, Vitali Rəhimov, Rəsul Çunayev (hər üçü 66 kq), Niyaməddin İbrahimov, Samuray Mustafayev, Elvin Mürsəliyev (hər üçü 74 kq), Rafiq Hüseynov (84 kq), Şalva Qadabadze (96 kq) və Maksim Proxorova (120 kq) şans verəcək.\nQeyd edək ki, turnirin proqramına əsasən, yanvarın 28-də 55, 66, 84 və 120 kq, yanvarın 29-da isə 60, 74 və 96 kq çəki dərəcələrində qaliblər müəyyənləşəcək.


AMERİKA İRAN MƏQAMINI TƏHRİM ETDİ • Aznews TV\nAmerikanın Xəzanədarlıq Vəzirliyi, İranın daxili işlər vəziri Əbdürrza Rəhmani Fəzli və polis qüvvələrinin fərmandehi sərtip Hüseyin Əştərini, “İran vətəndaşlarının insan haqlarının kobud pozulması”na görə təhrimlər listinə saldığını açıqlayıb.\nAmerikanın Xəzanədarlıq Vəzirliyindən verilən məlumata görə, bu iki İran məqamının Amerikadakı ola biləcək əmlakı müsadirə ediləcək, onların Amerikaya girməsinə icazə verilməyəcək və Amerika vətəndaşlarının onlarla hər hansı şəkildə işbirliyi qadağan ediləcək.\nİran rəhbəri və ölkənin Silahlı Qüvvələrinin ali fərmandehi Əli Xameneyinin Rəhmani Fəzliyə verdiyi səlahiyyətlərə əsasən, o, ali baş fərmandehinin ölkənin silahlı qüvvələrindəki canişinidir.\nXatırladaq ki, ötən ilin aban ayında İranda benzinin qiymətinin bahalaşmasına və səhmiyə ilə satışına qarşı ümumi etirazların başlamasından sonra ölkədə internet bir neçə gün tamam kəsilmiş və silahlı qüvvələr etirazçıları güc yolu ilə yatırmağa əl atmışdı.\nBeynəlmiləl Əfv Sazmanı ümumi etirazların yatırılması zamanı uşaqlar və şagirdlər də daxil olmaqla 300-dən çox insanın öldüyünü bildirib. “Reuters” isə ölənlərin sayını 1500 nəfər elan edib.


Azərbaycanda koronavirusadan sağalanların sayı yoluxanları iki dəfə üstələdi\nAzərbaycanda indiyədək ümumilikdə 321 380 nəfər koronavirus infeksiyasına yoluxub. Onlardan 293 689 nəfər müalicə olunaraq sağalıb\nBAKI, 2 may - Sputnik. Azərbaycanda koronavirus (COVID-19) infeksiyasına 1 058 yeni yoluxma faktı qeydə alınıb, 2 125 nəfər müalicə olunaraq sağalıb.\nAzərbaycanda indiyədək ümumilikdə 321 380 nəfər koronavirus infeksiyasına yoluxub. Onlardan 293 689 nəfər müalicə olunaraq sağalıb, 4 561 nəfər vəfat edib, aktiv xəstə sayı 23 130 nəfərdir.


Deputat: TAP-ın dəstəklənməsi hər şeydən öncə Azərbaycan Prezidenti tərəfindən həyata keçirilən ölçülüb-biçilmiş enerji siyasəti ilə bağlıdır\nSiyasət 31 İyul 2018 16:23 (UTC+04:00)\nİtaliyanın Baş naziri Cuzeppe Konte ilə birgə mətbuat konfransı zamanı ABŞ Prezidenti Donald Trampın TAP-la bağlı danışması hər şeydən öncə Azərbaycanın həyata keçirdiyi bu layihənin Qərb üçün nə qədər strateji əhəmiyyətə malik olduğunun göstəricisidir.\nBunu Trend-ə Milli Məclisin deputatı Hikmət Babaoğlu deyib.\nDeputatın sözlərinə görə ki, nəzərə almaq lazımdır ki, bu layihənin müəllifi, təşəbbüskarı və icraedicisi Azərbaycandır və Tap Cənub Qaz Dəhlizi layihəsinin əsas seqmentlərindən biridir:\n“Baxmayaraq ki, TAP Cənubi Qafqaz, TANAP seqmentlərilə müqayisədə bir xeyli qısadır, ancaq layihənin Cənubi Avropa ayağını təşkil etdiyi üçün olduqca əhəmiyyətlidir. Təsadüfi deyil ki, zaman-zaman TAP-ın icrası ilə bağlı müxtəlif güc mərkəzləri tərəfindən ən müxtəlif etiraz aksiyaları təşkil edildi, təbiətsevərlər bu etiraza qoşuldu və s. Ancaq hazırda layihənin reallaşdırılmasında heç bir problem yoxdur. Bu layihə bütün dünyada böyük dəstək gördü. Bu hər şeydən öncə Azərbaycan Prezidenti tərəfindən həyata keçirilən ölçülüb-biçilmiş enerji siyasəti ilə bağlıdır”.\nH.Babaoğlu vurğulayıb ki, Avropa enerji bazarına Azərbaycan qazının çıxarılması həm biznes, həm də strateji maraqlar baxımından sadə məsələ deyil:\n“Çünki bu böyük və sabit bazar bir çox enerji istehsalçılarının maraq dairəsinə daxildir və ciddi rəqabət meydanıdır. TAP-la bağlı etirazların təşkil olunmasının arxasında duranlardan biri də Avropanın qaz bazarında öz insiharını yaratmaqla bu qitəyə siyasi təzyiq rıçaqları əldə etmək istəyən güc mərkəzləri idi. Ancaq Azərbaycanın düşünülmüş, ardıcıl diplomatik səyləri Avropa bazarı üçün yeni alternativ enerji marşurutu yarada bildi”.\nDeputatın fikrincə, əslində bu layihə Avropa üçün olduğu qədər, Azərbaycan üçün də strateji əhəmiyyətlidir:\n“Elə ABŞ Prezidentinin İtalyanın baş naziri ilə görüşündə səsləndirdiyi fikirlər də bir daha bunu təsdiq edir. Donald Tramp baş nazirə xitabən bildirdi ki, TAP-a gəlincə, rəqabətqabiliyyətli boru kəməri görmək istəyir. Burada diqqət həm kəmərin strateji əhəmiyyətinə, həm də iqtisadi baxımdan onun rəqabətqabiliyyətli olmasına yönəldilir. Eyni zamanda burada İtalyanın baş nazirinə bir çağırış və dəstək var. Bu həm də elə Azərbaycana olan dəstəkdir. Çünki bayaq qeyd etdiyimiz kimi, uzun illər belə bir dəhlizlə bağlı müxtəlif adlarda və variantlarda layihələr olsa da, heç biri baş tutmadı. Yalnız Azərbaycanın müəllifi olduğu bu mühüm layihə reallaşdırıla bildi .Onun reallaşması isə birbaşa Azərbaycan Prezidenti İlham Əliyevin adı ilə bağlıdır”.\nTAP boru kəməri Cənub Qaz Dəhlizinin Avropa hissəsini təşkil edir. 878 km uzunluğa malik bu kəmər Türkiyə-Yunanıstan sərhədində TANAP-a birləşir. Boru kəməri Avropada Yunanıstan, Albaniya və Adriatik dənizinin altından keçərək, İtaliyanın cənubunda bitir. 2020-ci ildə istifadəyə verilməsi planlaşdırılan TAP-ın ilkin ötürücülük qabiliyyəti 10 milyard kubmetr olacaqdır. Gələcəkdə əlavə kompressorlar vasitəsilə bu həcmin 20 milyard kubmetrə çatdırılması gözlənilir.


Mirzəyev qardaşlarının əməlləri: “Qardaşlar mebel-3” MMC-də it də getdi, ip də – Azinforum.az İnformasiya Portalı\nAna səhifə / Aktual / Mirzəyev qardaşlarının əməlləri: “Qardaşlar mebel-3” MMC-də it də getdi, ip də\nŞikayətçinin danışdıqlarından: “Mahirin dediyinə görə, İbrahim telefonda ona demişdi ki, yanında çox yüksək mənsəbli adamlar var və pullarını geri tələb edənlərin özlərini tələyə salar. Deyib ki, hələ mən böyük qardaşım, “Kral” ləqəbli Ramazanı demirəm. Qardaşım Ramazanın sayəsində biz istədiyimiz adamı işdən qovarıq, pulunu da vermərik. Beləliklə, it də getdi, ip də…”\n“Qardaşlar Mahirə söz vermişdilər ki, fabrikin 3-5 faizlik səhmini ona verəcəklər, fabrikə pul qoyanlar isə bir ilə qoyduqları pulun 3-4 qatını geri alacaqlar. Üstəlik orada işlə təmin olunacaqlar. O vaxt Rusiyanın Samara vilayətində işləyib böyük çətinliklə 60 min manat pul yığmışdım ki, iki oğlumun gələcəyini quram. Mahirin dürüst adam olduğuna inandığım üçün bu pulun 57 min manatını fabrikə yatırması üçün ona verdim…”,-hər şeyini itirmiş, oğlanlarından biri hazırda 3-cü dərəcəli xərçəng xəstəsi olan Mirkamil Həsənov göz yaşlarına boğularaq başına gələnləri danışır.\n“Mirzəyev qardaşlarının onun başına açdığı oyunlara dözmədi, 2016-cı ildə ürəyi partlayıb öldü. O vaxt Mirzəyev qardaşları bizi hədələyirdi ki, 57 min manatı Mahirə verdiyim üçün mənim özümü də məsuliyyət gözləyir. İndi isə itirəcəyim heç nə yoxdur. Oğlumun müalicəsi üçün hər şeyimi, evimin əşyalarını da satmışam, yoldaşımla 6 ay parklarda yatmışıq…”,-çarəsiz şikayətçi danışır.\n“2016-cı ilin yanvarında Mahirin ürəyi partlayıb öldü. Pulumuzu istəmək üçün Mirzəyev qardaşlarına yaxın getməyə ehtiyat edirdik, çünki bizi nüfuzlu adamlarla və böyük qardaşı “Kral Ramazan”la qorxudurdu…”,-o danışır.\nÖncəki Fuad Abbasov Bakıya gəldi – İlk açıqlama+Video\nNövbəti Pakistan prezidenti azərbaycanlı səfirlə Qarabağı müzakirə edib


25-02-2015 / 14:44\n“Hələlik Açıq Hökumət Məlumatları Portalında açıqlanan məlumatların sayı azdır”\nBir müddət öncə Rabitə və Yüksək Texnologiyalar nazirliyi yanında Məlumat Hesablama Mərkəzi tərəfindən Açıq Hökumət Məlumatları Portalı təqdim edildi.\nBunun ölkədə Elektron hökumət quruculuğunda yeni bir mərhələnin başlanğıcı olması vurğulanıb.\nAçıq Məlumatlar Portalının mövcud durumu və gələcək inkişaf istiqamətləri ilə tanış olmaq üçün Dövlət informasiya ehtiyatlarının və fərdi məlumatların informasiya sistemlərinin dövlət reyestrləri şöbəsinin müdiri İlqar Abdullayevlə söhbətləşdik.\n-İlqar müəllim, hansı xüsusiyyətlərinə görə Açıq Hökumət Məlumatları Portalını yeni mərhələ kimi dəyərləndirmək olar?\nBir müddət öncə Məlumat Hesablama Mərkəzi tərəfindən dövlət qurumlarının və özəl şirkətlərin rəsmilərinin iştirakı ilə Açıq Hökumət Məlumatları portalının (www.data.e-gov.az) təqdimat mərasimi keçirildi və E-Gov 3.0 mərhələsinə start verildi. Açıq Hökumət məlumatları - sərbəst şəkildə, heç bir məhdudiyyət qoyulmadan, istənilən şəxs və ya biznes qurumu tərəfindən və istənilən məqsədlə istifadə edilən, şəkli dəyişdirilərək başqa formaya salınan (sxem, xəritə, diaqram və s.) və paylaşılan məlumatlardır. Açıq Hökumət məlumatları ictimai xarakter daşıyan informasiyanı (iqtisadi inkişaf statistikası, hava proqnozu, yağmur xəritəsi, seysmik zonalar xəritəsi, poçt məntəqələri, taksafon aparatları, benzindoldurma məntəqələri, nəğd ödəniş terminalları, rabitə tarifləri, şəhərlərarası və beynəlxalq kodlar və s.) vətəndaşların istifadəsinə təqdim edir və bu məlumatlardan, heç bir patent, ödəniş, lisenziya, icazə və məhdudiyyət olmadan istifadəçilər istənilən vaxt, istənilən formada yararlana bilərlər.\nAçıq məlumatlar Elektron Hökümət quruculuğunda yeni bir inkişaf mərhələsi hesab edilir. "www.data.gov.az” portalı vasitəsi ilə vətəndaşlar və biznes strukturları dövlət orqanları tərəfindən yaradılan və açıq elan edilən məlumat bazalarından fərdi yönümlü xidmətlərin, müxtəlif servislərin hazırlanması üçün istifadə edə biləcəklər. Bu mərhələdə hökumət özəl və biznes qurumları E-Hökumət quruculuğunda birbaşa iştirak etməyə və bu sahənin inkişafına dəstək olmağa dəvət edir.\n-Açıq Hökumət Məlumatları Portalının əsas məqsədi nədir ?\nPortalın yaradılmasında əsas məqsəd qanunvericilikdə icazə verilən qeyri-fərdi məlumatların istifadəsi və onların əsasında veb və mobil əlavələrin yaradılması vasitəsilə cəmiyyətə və biznes strukturlara dövlətin idarə edilməsində iştirak etmək imkanının yaradılmasıdır. Bu portalın müvəffəqiyyəti vəətndaşların və biznes strukturların portal və açıq məlumatlarla işləməsinə nə dərəcədə cəlb olunmasından asılıdır. Eyni zamanda açıq hökumət məlumatlarına rahat giriş imkanı, innovativ ideyaların rəğbətləndirməsi, təhlil və tədqiqatların asanlaşdırılması, hökümətin işinin şəffaflığı və dövlət orqanlarının effektliyinin və səmərəliliyinin artırılması - Elektron hökumət quruculuğunun bu mərhələsində əsas məqsəd kimi qarşıya qoyulub.\n-Hələlik Portalda elə də çox Açıq Məlumatlar bazasını görmək olmur. Hazırda neçə qurum öz açıq məlumatlarını təqdim ediblər ?\n-Hazırda portalda Ədliyyə Nazirliyi, Rabitə və Yüksək Texnologiyalar Nazirliyi, Dövlət Gömrük Komitəsi, Səhiyyə Nazirliyi və “Azərsu” ASC-yə aid aid 17 açıq hökumət məlumatları yerləşdirilib. Əlbəttə, hesab edirik ki, bu azdır. Bu sahə hələ yeni olduğu üçün qısa zamanda bütün qurumlardan məlumatları açıq təqdim etmələrini gözləmək və bunu onlardan tələb etmək düzgün olmazdı.\nDövlət qurumlarının saytlarını təhlil edərkən onlar tərəfindən bir çox məlumatların açıq formada yerləşdirildiyini müşahidə edə bilərsiniz. Lakin onlar maşın tərəfindən emal oluna biləcək formatda deyillər. Qurumlar bu məlumatların formatını dəyişərlərsə, artıq təqdim edilən məlumatlar bu statusu almış olacaqdır.\nPortalda açıq məlumatların sayının artırılması məqsədilə tərəfimizdən bir sıra tədbirlər həyata keçirilir və tezliklə real nəticələrin şahidi olacaqsınız.\n-Təqdim edilən Açıq məlumatalar ictimai əhəmiyyət kəsb edən məlumatlardırmı? Bunlardan vətəndaşlar və biznes sektoru necə faydalana biləcək?\n-Açıq Hökumət Məlumatları portalında yerləşdirilmiş məlumatlar kifayət qədər əhəmiyyətlidir və bu məlumatlardan faydalanmaq mümkündür.\nMəsələn, “Mobil nömrə daşınması xidməti vasitəsilə digər şəbəkəyə daşınmış mobil nömrələr barədə məlumatın verilməsi” məlumatları vasitəsilə vətəndaş zəng etmək istədiyi nömrənin hazırda hansı mobil operatorun abunəçisi olduğunu müəyyənləşdirməklə, edəcəyi zəngin məbləğini hesablaya bilər. “Mobil cihazların İMEİ kodunun yoxlanılması” servisi vasitəsilə mobil cihazın hazırda qeydiyyata alınıb alınmaması haqqında məlumat əldə etmək olar.\nEyni qaydada, “İmmunoprofilaktika üzrə məlumatın verilməsi (peyvənd tarixləri)”, “Qısa nömrələrlə bağlı məlumat”, “Küçə adlarına görə poçt indeksləri, rayonun müəyyən edilməsi” kimi məlumatlardan da yararlanmaq mümkündür.\nBurada biz jurnalistlərdən fəallıq gözləyirik. Məsələn, hansı fərdi olmayan məlumatları daha ictimai əhəmiyyətli hesab edirsiniz? Bunu da araşdırmaq, sorğular keçirmək lazımdır və s.\n-Sizcə ilk növbədə hansı informasiyaların, məlumat bazalarının bu Portalda yerləşdirilməsi faydalı ola bilərdi?\n-Bu sahədə inkişaf etmiş xarici ölkələrin təcrübəsini öyrənirik və portalda mütəmadi olaraq bu barədə məqalələr yerləşdiririk. Bu həm də bu sahə üzrə maarifləndirmə baxımından çox önəmlidir. Eyni zamanda xarici ölkələrin təcrübəsini təhlil edərək Respublikamızda qurumlar üzrə açıq şəkildə verilə biləcək məlumatların siyahısını hazırlamaq istəyirik. Siyahı hazır olduqdan sonra aidiyyatı qurumlara müraciətlər göndərməyi planlaşdırırıq.\nDüşünürük ki, müşahidə və təhlükəsizlik kameralarının dislokasiyaları, immiqrasiya statistikası, ölkə üzrə alkoqol istehlakı statistikası, ailə xərcləri, əhali sıxlığı, ətraf mühit və təbii sərvətlərlə bağlı məlumatın verilməsi, nəqliyyat vasitələrinin ekoloji atqıları barədə anonim testlər və nəticələri, ölkədə fövqəladə hallar üzrə göstəricilər, yaxın illərdə baş vermiş daşqınların xəritəsi, kənd təsərrüfatı torpaqlarının şərti təsnifatları, cinayətkarlıq statistikasi və s. kimi məlumatların da portalda yerləşdirilməsi faydalılı olar və bu sahənin inkişafına təkan vermiş olar.\n-Vətəndaşlar və biznes sektor üçün daha çox əhəmiyyət kəsb edən məlumatların yerləşdirilməsi məqsədilə hansı addımların atılmasını vacib hesab edirsiniz? Bu istiqamətdə vətəndaş cəmiyyəti və biznes sektoru ilə əməkdaşlıq üzərində düşünürsünüzmü?\nBayaq qeyd etdiyimiz kimi xarici ölkələrin təcrübəsini yaxından öyrənərək, qurumlar üzrə açıq şəkildə verilə biləcək məlumatların siyahısını tərtib etmək və aidiyyatı qurumlara müraciətlər göndərməyi planlaşdırırıq.\nTərəfimizdən vətəndaşların və sahibkarların marağını cəlb etmək məqsədilə, Açıq Hökumət məlumatlarından istifadə etməklə mobil tətbiqlərin yaradılması üzrə Startup Azərbaycan 2015 layihəsi çərçivəsində “Bax, istifadə et və yarat“ adlı mobil əlavələrin hazırlanması müsabiqəsi elan olunub və müsabiqənin qaliblərinə pul mükafatları təqdim olunacaq.\nPortalda yaradılmış "Fikir Bankı" və "Əks-Əlaqə" bölmələri vasitəsilə vətəndaşlarla və biznes qurumlarla canlı əlaqələrin qurulmasına çalışırrıq və daxil olan bütün müraciətlər, rəy və təkliflər tərəfimizdən operativ olaraq cavablandırılır və dəyərləndirilir.\n-Müşahidələrimiz göstərir ki bir sıra dövlət qurumları özlərində olan ictimai əhəmiyyətli məlumat bazalarını Açıq məlumatlar portalına yerləşdirməkdə elə də tələsmirlər. Bu prosesi sürətləndrimək üçün qanunvericilikdə hansı tədbirlər nəzərdə tutulur? Bu, sadəcə dövlət qurumalrın öz təşəbbüsü əsasında reallaşmalıdır yoxsa inzibati tədbirlər görülə bilərmi? Bu istiqamətdə hansısa təkliflər hazırlayırsınızmı?\n-Əslində, bu suala cavabı ondan başlamaq yerinə düşər ki, ümumiyyətlə dünyada e-Gov 3.0 üzrə vahid bir strategiya hələ müəyyənləşdirilməyib. Çünki, bu konsepsiya hələ yeni olduğundan, hər ölkə öz iqtisadi-siyasi vəziyyətini, qanunvericiliyini, inkişaf modellərini və s. amilləri nəzərə alaraq, ona uyğun strategiya tətbiq edir.\nİnkişaf etmiş ölkələrdən Yaponiyanın təcrübəsinə baxsaq hökumət orqanları bu barədə 2008-ci illərdə müzakirələrə başladılar, Open Gov Data layihəsinə isə 2009 -cu ildə start verdilər. 2010-cu ilin iyul ayında open data labaratoriyası fəaliyyətə başldı və yeni İT strategiyası hazırlandı. 2011-ci ildə open data istiqamətində həvəsləndirmə prinsipləri müəyyən edilib. 2012-ci ildə isə open data strategiyası hazırlanıb.\nYeni texnologiyaların və innovasiyaların ölkəmizə gətirilməsi və tətbiqi zaman tələb edən məsələlərdəndir. Bu gün biz e-gov 3.0 mərhələsindən danışdıqda, ilk növbədə ictimaiyyəti və dövlət qurumlarını məlumatlandırır və fikir formalaşdırırıq. Yəni bu da var, bundan da yararlanmaq olar və lazımdır. Heç bir yenilik dərhal qəbul olumur, bir müddət keçəndən sonra isə, ideya olan bir reallıq kimi qəbul olunur və tətbiq edilməyə başlanılır.\nVə artıq xidmət təminatçıları ilə işlərimizi qurarkən e-gov 3.0 reallıqları da nəzərə alınır, nəzərə alınması müzakirə olunur və s.\nHəmçinin, Respublikamızın mövcud qanunvericiliyində Açıq Hökumət Məlumatları sahəsində fəaliyyətin tənzimlənməsi baxımından müəyyən dəyişikliklərə ehtiyac var ki, müvafiq informasiya sistemlərinin mülkiyyətçilərinin qarşısında konkret tələblər qoyulsun, məsuliyyətlər müəyyən edilsin. Bu sahədə “Elektron hökumət” portalının operatoru olaraq - Rabitə və Yüksək Texnologiyaları Nazirliyinin Məlumat Hesablama Mərkəzi tərəfindən öz səlahiyyətlərinə uyğun olaraq, müəyyən təklif layihələri hazırlanılır və baxılıb təsdiq edilməsi üçün aidiyyəti üzrə təqdim ediləcək.\nHələlik, qeyd etdiyimiz kimi, mülkiyyətlərində olan müvafiq məlumatların Açıq Hökumət Məlumatları portalına yerləşdirilməsinin təmin edilməsi üçün dövlət qurumlarına müraciətlər ünvanlamağı düşünürük.


Ən yaxşı Tahini sousu resepti - Ənənəvi reseptlər - 2021\nGörürəm ki, orada şübhə ilə baxırsan. Tahini sousu həqiqətən “ən yaxşı” ola bilərmi? Hamısı eyni deyil? Au contraire, dostum! Bu tahin sousu ən yaxşı Heç qarşılaşdım.\nBu tahini sousu zəngin, qaymaqlı, mükəmməl hamar, qoz-fındıq və cəlbedicidir. İncə sarımsaq ləzzəti, boğmaq və ya pozmaqdansa, qızardılmış susam ləzzətini artırır.\nBu tahini sousu, toxunduğu hər şeyə istər təzə, istər qovrulmuş tərəvəz, salat, falafel və ya pide çörəyi olsun, qarşısıalınmaz qaymaqlılıq və təsir göstərir.\nTahini sousu hazırlamaq üçün yola çıxdığımda, mövzuya dair bildiyim hər şeyi mənim kimi oxudum. Aşbaz Michael Solomonov Serious Eats vasitəsilə mənə bəzi ipucları verdi. (Oğlanı tanımıram, amma onun texnikaları da mənim uğursuz bir uğur qazandıran humus reseptimə rəhbərlik etdi.)\nTahini sousunu mənimlə həddindən artıq təhlil etməyə hazırsınız? Ümid edirəm.\nƏn yaxşı Tahini sousunu necə etmək olar\nƏvvəlcə sarımsağı limon suyunda 10 dəqiqə marinat edin. Limon suyunun turşuluğu sarımsağın çox sərt olmasının qarşısını alır (səbəbi budur). Bu şəkildə limon suyunuz ləzzətli, yumşaq sarımsaq ləzzəti ilə aşılanır.\nSarımsağı limon suyundan süzün. Bilirəm, bu əlavə iş kimi gəlir, amma buna dəyər (gərgin və gərgin olmayan versiyalarını sınadım). Bu addım mükəmməl hamar taxin sousunu təmin edir və sarımsaq ləzzətinin şounu oğurlamasının qarşısını alır.\nVaxt qənaəti: Tələsirsənsə, sarımsağı ümumiyyətlə atla və aşağıdakı mərhələdə limon suyuna çırp.\nTahini, duz və kimyon ilə çırpın. Tahinisiz tahini sousu edə bilməzsiniz, duz və zirə digər ləzzətləri artırır.\nQarışıq möhtəşəm hamar və qaymaqlı oluncaya qədər buzlu suda çırpın. Tahini qaba əlavə etdikdə ələ keçir. Kifayət qədər buzlu suyun əlavə edilməsi ilə boşalır. Bu, həqiqətən sərin bir dönüşümdür, sadəcə gözləyin!\nLazım gələrsə dadına görə tənzimləyin. Daha incə bir tutarlılıq üçün daha çox su, daha çox ləzzət üçün daha çox duz və daha çox tang üçün / və ya daha çox limon suyu əlavə edin. Tahini sousunuz getmək yaxşıdır!\nTahini sousunun necə hazırlanmasına baxın\nTahini sousu üçün istifadə olunur\nÜmumiyyətlə, tahini sousu digər Orta Şərq resept komponentlərini və ləzzətlərini tamamlayır. Bir daldırma və ya sous kimi istifadə edin. Tərəvəz və digər təzə, bitki mənşəli tatlarla da xoşdur. Tahini sousu aşağıdakılarla yaxşı uyğun gəlir:\nDüz çörək və ya qızardılmış pide dilimləri\nFarro kimi bütün taxıllar\nSalat sarğı kimi istifadə olunur (lazım olduqda su ilə seyreltilir)\nHumus və / və ya baba ganoush ilə bir qəlyanaltı kimi xidmət edir\nTahini sousu üçün ən yaxşı Tahini\nƏn yaxşı tahini Efiopiyadan gəlir. Solomonov tövsiyə edir Soom Foods, Amazonda satın aldığım (tərəfdaşlıq bağlantısı). Dadlıdır və nə üçün ən sevdiyini görə bilərəm.\nMənim digər gedim? Trader Joe’nun üzvi tahini, Soom’s kimi Efiopiya susam toxumundan hazırlanır. Whole Foods 365 əvvəllər mənim ziyarətim idi, amma dadı çox pis olan bir neçə pis banka ilə qarşılaşdım, yenidən cəhd etməkdən qorxuram.\nTahini sousunda dəyişikliklər\nƏnənəvi tahini sousunu dəyişdirmək istəyirsinizsə, sadəcə otlar əlavə edin! Təzə cəfəri, kişniş, şüyüd və ya reyhan kimi doğranmış təzə, yarpaqlı otlara çırpmaq olar. Daha çox eyni dərəcədə yaşıl sous istəsəniz, yalnız otları taxin sousu ilə bir yemək prosessorunda və ya qarışdırıcıda qarışdırın. Daha ətraflı məlumat üçün resept qeydinə baxın.\nXahiş edirəm şərhlərdə tahin sousunun necə çıxdığını mənə bildirin! Daha çox ləzzətli dəyişikliklərlə qarşılaşacağınıza inanıram və bunları eşitməyi səbirsizliklə gözləyirəm.\nUltra qaymaqlı tahini sousunun necə hazırlanacağını öyrənin! Ən yaxşı tahini sousu ultra qaymaqlı, ləzzətli bir şəkildə və qarşısıalınmazdır. Yalnız bir çırpıcıya ehtiyacınız olacaq! Tarif 1 - 1 fincan verir; İstəsəniz ikiqat.\nSıxılmış və ya doğranmış 4 orta-böyük mixək sarımsaq\n½ fincan tahini\n6 xörək qaşığı buzlu su, ehtiyac olduğu qədər\nOrta bir qabda sarımsaq və limon suyunu qarışdırın. Qarışığı 10 dəqiqə saxlayın, sarımsağa limon suyuna ləzzət vermək üçün vaxt verin.\nQarışığı incə mesh ələkdən başqa bir orta qaba tökün. Mümkün qədər çox maye çıxarmaq üçün sarımsaq qatılarını bir spatula ilə sıxın. Sarımsağı atın.\nTaxına, duz və kimyonu qaba əlavə edin. Qarışıq hərtərəfli qarışana qədər çırpın.\nHər əlavə etdikdən sonra hamar olana qədər çırpın, hər dəfə 2 xörək qaşığı su əlavə edin. (Tuta bilər, narahat olmayın.) Təxminən 6 xörək qaşığı sonra mükəmməl qaymaqlı və hamar, açıq rəngli tahini sousuna sahib olacaqsınız.\nİstəyirsinizsə, daha çox qarışıq bir sous üçün əlavə su ilə incəldin. Lazım gələrsə tənzimləyin - daha çox tang istəsəniz, daha çox limon əlavə edin və ya daha çox ləzzət üçün başqa bir çimdik duz əlavə edin. Tahini sousunuz xidmətə hazırdır!\nEpicurious vasitəsilə Michael Solomonov-un yemək kitabından Zahavdan hazırlanmış resept.\nQısayol seçimi: Sadəcə sarımsağı atlayın və 3-cü addımdakı digər maddələrlə birlikdə limon suyunu qarışdırın. Bu şəkildə möhtəşəm, təməl, cılız bir tahin sousu ilə nəticələnəcəksiniz.\nSaxlama təklifləri: Bu tahini sousu təxminən 1 həftə ərzində örtülü soyuducuda yaxşı saxlayır. Tahini zamanla qalınlaşa bilər; incəltmək üçün lazım olduqda əlavə soyuq suya çırpın. Solomonov, tahini sousunun 1 aya qədər dondurulmasını təklif edir.\nBitki taxini sousu: Tahini sousuna doğranmış təzə, yarpaqlı otları (və ya dadına görə) stəkan çırpın. Mükəmməl seçimlərə təzə cəfəri, reyhan, şüyüd və / və ya kişniş daxildir. Yaxşı qarışdırılmış yaşıl sous istəsəniz, sadəcə taxin sousu ilə otları bir qida prosessorunda və ya qarışdırıcıda qarışdırın.\nQida prosessoru seçimi: (Bu resepti ikiqat artırırsınızsa və / və ya qarışıq otlu sous seçimini hazırlayırsınızsa, bu daha çox məna kəsb edir.) Əslində soyulmamış sarımsaq dişlərini qida prosessoruna ata, incə doğranıncaya qədər blits, limon suyunu əlavə edin və istirahətə buraxın. 10 dəqiqə. Sonra qarışıqdan sarımsağı təsvir olunduğu kimi bir süzgəcdən süzün və sarımsaqlı limon suyunu mətbəxə qaytarın. Tahini, otları (istifadə olunursa), duz və kimyonu əlavə edin və qaymaqlı olana qədər qarışdırın. Soyuq su ilə incəldin, hər dəfə 2 xörək qaşığı əlavə edin, mükəmməl hamar bir sousunuz oluncaya qədər.\nVideoya baxın: HOW TO MAKE TAHINI with 4 Tahini Recipes (Dekabr 2021).\nÇayın başdan ayağa sizə kömək edə biləcəyi 8 yol\nWest Elm Marketin Ev Alətləri Kit\nCopyright 2021 \_ Ən yaxşı Tahini sousu...


Ülkər Aslanova Mart 1, 2022 2 min read\nMilli Məclisin yaz sessiyasının martın 4-də keçiriləcək növbəti plenar iclasının gündəliyi açıqlanıb.\nTuraz.org-un xəbərinə görə, toplantının gündəliyinə 11 məsələ daxil edilib.\n2. “Normativ hüquqi aktlar haqqında” Konstitusiya qanununa dəyişiklik layihəsi (üçüncü oxunuş).\n3. “Tibbi sığorta haqqında” qanuna dəyişiklik layihəsi (üçüncü oxunuş).\n4. “Gəncə şəhərinin inzibati ərazi bölgüsündə qismən dəyişiklik edilməsi haqqında” qanun layihəsi (üçüncü oxunuş).\n5. “Bələdiyyələrin əraziləri və torpaqları haqqında” Azərbaycan Respublikasının Qanununa əlavə edilmiş “Azərbaycan Respublikasında bələdiyyələrin siyahısı”nda dəyişiklik edilməsi barədə qanun layihəsi (üçüncü oxunuş).\n6. Azərbaycan Respublikasının Şəhərsalma və Tikinti Məcəlləsində dəyişiklik edilməsi haqqında qanuna dəyişiklik layihəsi (üçüncü oxunuş).\n7. “Qida təhlükəsizliyi haqqında” qanun layihəsi (birinci oxunuş).\n8. “Lisenziyalar və icazələr haqqında”qanuna dəyişiklik layihəsi (birinci oxunuş).\n9. “Dövlət rüsumu haqqında” qanuna dəyişiklik layihəsi (birinci oxunuş).\n10. “Dövlət əmlakının özəlləşdirilməsi haqqında” qanuna dəyişiklik layihəsi (birinci oxunuş).\n11. “Antiinhisar fəaliyyəti haqqında”, “Yeyinti məhsulları haqqında” və “Dövlət sirri haqqında” qanunlarına dəyişiklik layihəsi (birinci oxunuş).\nTags: #azerbaycan #daxili #turaz.org #xeberler\nPrevious Rusiya və Ukrayna arasında ilk dəfə əsir mübadiləsi olub\nNext SON DƏQİQƏ: Rusiya MN-dən açıqlama


GÖRKƏMLİ DÖVLƏT XADİMİ ƏZİZ ƏLİYEV\nBöyük ziyalı, tanınmış dövlət xadimi Əziz Əliyev haqqında Azərbaycan Respublikası Prezidentinin İşlər İdarəsinin Siyasi sənədlər Arxivində tariximiz üçün qiymətli sayılan sənədlər mühafizə olunur. Ə.Əliyev 1897-ci ildə İrəvanda, yoxsul kəndli ailəsində anadan olub. İrəvan gimnaziyasının 6-cı sinif şagirdi olan Əziz Əliyev ailəsinin ağır maddi durumuna yardım məqsədilə 1914-cü ildən əmək fəaliyyətinə başlamağa məcbur olub. O, səhərlər dərsə gedir, axşamlar isə müəllimlik etməklə pul qazanmağa çalışıb. Gimnaziyanı bitirdikdən sonra məşhur xeyriyyəci və mesenat Hacı Zeynalabdin Tağıyevin vəsaiti ilə Peterburq Hərbi-Tibb Akademiyasına daxil olub. Lakin 1920-ci ildə valideynlərinin ölümü onu təhsilini yarımçıq qoyaraq Naxçıvanın Şahtaxtılı kəndinə qayıtmağa vadar edib. Bir müddət burada tibb məntəqəsində işlədikdən sonra 1927-ci ildə Bakıya köçən Əziz Əliyevin paytaxtda parlaq əməli, elmi və siyasi fəaliyyəti başlayır.\nAzərbaycan SSR Xalq Komissarları Sovetində(XKS) kargüzar, katib kimi işə başlayan Ə.Əliyev qısa müddətdə Tibb institutunda həkim-ordinator, Səhiyyə Komissarlığında şöbə müdiri, Dövlət Klinik İnstitutunun direktoru vəzifələrinə kimi yüksəlir. 1930-1940-cı illərdə ona məsuliyyətli vəzifələr tapşırılır. 1932-1934-cü illərdə Tibb institutunun rektoru, 1934-1935-ci illərdə Bakı səhiyyə şöbəsinin müdiri, 1935-1938-ci illərdə Tibb institutu ilə yanaşı 1937-ci ildən Azərbaycan Dövlət Universitetinin rektoru (ARP İİ SSA, f. 1, siy.20, sax.vah.32, vər.111.), 1938-1939-cu illərdə Azərbaycan SSR Rəyasət Heyətinin katibi, 1939-cu ildə Səhiyyə Komissarı, 1941-1942-ci illərdə Azərbaycan KP MK-nın katibi, həmin dövrdə hərbi şuranın üzvü, və, nəhayət, 1942-1948-ci illərdə Dağıstan vilayət partiya komitəsinin birinci katibi vəzifəsində çalışır.\n1949-1950-ci illərdə Moskvada Ali Partiya təhsili alan Əziz Əliyev, bir müddət ÜİK(b)P MK-da inspektor işləyir, 1950-ci ildə isə Azərbaycan SSR Nazirlər Sovetinin sədr müavini vəzifəsinə təyin edilir. Təcrübəli səhiyyə və elm təşkilatçısı olan Ə.Əliyev 1951-ci ildə Elmi-Tədqiqat Ortopediya və Rekonstruktiv Cərrahiyyə İnstitutuna direktor vəzifəsinə təyin olunur (ARP İİ SSA, f. 1, siy.37, sax.vah.105, vər.280.). Araşdırma nəticəsində əldə olunan arxiv sənədlərindən göründüyü kimi, bu İnstitutda işlədiyi dövrdə Əziz Əliyevin onlarla elmi məqaləsi çap olunur, həkim və tələbələr üçün hazırladığı dərs vəsaiti işıq üzü görür. 1959-cu il sentyabrın 29-da AKP MK-nın Büro iclası Azərbaycan SSR Nazirlər Soveti və AKP MK-nın İnzibati, maliyyə-ticarət və plan təşkili orqanları şöbəsinin təklifini qəbul edir və Ə. Əliyev Azərbaycan SSR Səhiyyə nazirliyinin Həkimlərin Təkmilləşdirmə İnstitutunun direktoru vəzifəsinə təyin edilir (ARP İİ SSA, f.1, siy.46, sax.vah.105, vər.190.).\nYüksək dövlət və hökumət vəzifələrində çalışmış Əziz Əliyev həyatı boyu halal zəhmətlə, şərəf və namusla yaşamış, xalqına və dövlətinə sədaqətlə xidmət etmiş, yüksək insani keyfiyyətlər nümayiş etdirmişdir. Arxiv sənədləri Azərbaycan səhiyyəsinin təşəkkülündə və inkişafında, respublikada tibbi kadrların hazırlanmasında, səhiyyə ocaqlarının açılmasında və digər nəcib və məsul işlərdə Ə.Əliyevin əvəzolunmaz xidmətlərini təsdiqləyirlər. Onun əməyi dövlət tərəfindən yüksək qiymətləndirilmişdir. Ə.Əliyev iki dəfə Lenin ordeni, Birinci dərəcəli Vətən müharibəsi ordeni, Qırmızı Əmək Bayrağı ordeni, dörd medal və “Səhiyyə əlaçısı” döş nişanı ilə təltif edilmişdir (ARP İİ SSA, f.1, siy.46, sax.vah.105, vər.195.).\nAzərbaycan xalqı, Dağıstan zəhmətkeşləri və ilk növbədə dövlətimiz böyük şəxsiyyət Əziz Əliyevin xatirəsini daim əziz tutmuşdur.


Təmizləyici ovsun (III yazı) » Anaveusaq.az - İctimai-siyasi, pedogoji jurnal\nAnaveusaq.az » Humanitar » Təmizləyici ovsun (III yazı)\nMüəllif: Anaveusaq.az от 18-07-2017, 00:30\nTəmizləyici obsunun, əsasən aşağıdakı növləri vardır:\nOdun təmizləyici ovsun qüvvəsi onun hər şeyi məhv etmə gücündən doğmuşdur. İbtidai insan bu təcrübəni ruhları məhv etməyə qarşı yönəltmək stəmişdir. Odla bağlı ovsun ayinlərinin başqa bir əsası da onun işıq yaratmasıdır. İşıq qaranlığa qarşı, başqa sözlə, qaranlıqdan doğan ruhlara qarşı qoyulur.\nOdun məhvedici qüvvəsindən müalicə ovsununda da istifadə edilir.\nOdla təmizlənmənin ən geniş yayılmış ayini axır çərşənbə günü tonqal üstündən atlanaraq ovsun nəğməsi oxumaqdır:\nYazda məndə hoppanmayan yadlara.\nAğırlığım od olsun,\nOdda yanan yad olsun.\nYaddan yad olar,\nQohumdan dad olar.\nYamanı da canımdır.\nAydan arı camalam,\nSudan duru camalam.\nAlovdan atlanmaq gərək,\nCəfaya qatlanmaq gərək,\nOddan aman olmaz\nYaddan qanan olmaz.\nDədəm gəlsin, saz gəlsin,\nOymağımıza yaz gəlsin.\nQoşqu deyib heyləsin,\nBahar söyü söyləsin.\nBahara avaz gərək,\nAvaza yaz gərək.\nTaxılsın saza novruzgülü,\nKəsilsin yamanın dili.\nAnlamazı dədəm andırsın,\nDoğru yolu qandırsın,\nAğ saqqalım işıqdır,\nSu ilə təmizləmə\nXalqımız hər zaman suyu təmizləyici, pakedici həyat mənbəyi kimi qəbul etmişdir. Yeni doğilmuş uşaq birinci, üçüncü, onuncu, qırxıncı gün yuyulur. Bəzən uşağı qalmayan ailənin övladı çirkli saxlanılır və belə hesab edilir ki, şər ruhlar, guya, çirkli bədənə təsir edə bilmirlər.\nBədbəxt hadisə nəticəsində dünyasını dəyişmiş şəxsin paltarı axar suya buraxılarmış ki, ailənin digər üzvü də həmin qəzaya tuş gəlməsin.\nSəfər uğurlu olsun deyə, gedənin arxasınca bir parç su atırlar. Bu adət, çox güman ki, su ilə bağlı qədim ayinlərin bir elementidir.\nMeyidin yuyulmsı da təmizləyici ovsun ayinidir.


Ana səhifə » Xəbər lenti\t» Dövlət Müstəqilliyinin bərpasının 28-ci ildönümü münasibəti ilə YAP Şəmkir rayon təşkilatında görüş keçirilib\nAzərbaycan Respublikasının Dövlət Müstəqilliyinin bərpasının 28-ci ildönümü münasibəti ilə Yeni Azərbaycan Partiyasının (YAP) Şəmkir rayon təşkilatında partiyanın bir qrup fəal gənci ilə görüş keçirilib. Görüşdə YAP Şəmkir rayon təşkilatının sədri Fəxrəddin Vəliyev çıxış edərək bildirib ki, tarix dəfələrlə sübut edib ki, müstəqilliyi qoruyub saxlamaq onu qazanmaqdan qat-qat çətindir. “Tale elə gətirdi ki, Azərbaycan bir əsrdə iki dəfə müstəqillik əldə etmək, özünün suveren dövlətini yaratmaq imkanı qazandı. Təəssüf ki, 1918-ci ildə qurulmuş Azərbaycan Xalq Cümhuriyyəti cəmi 23 ay yaşadı. İkinci tarixi imkan bir də 70 il sonra yarandı. Sovet imperiyasının dağılması Azərbaycan xalqına öz milli müstəqilliyini bərpa etmək imkanı verdi. 1991-ci il oktyabrın 18-də Azərbaycan Respublikası Ali Sovetinin sessiyasında “Azərbaycanın dövlət müstəqilliyi haqqında Konstitusiya Aktı” qəbul olundu. Bu mühüm tarixi sənədlə xalqımız uzun illərdən bəri həsrətində olduğu azadlığına qovuşdu”, - deyən rayon təşkilatının sədri bildirib ki, indi müstəqilliyimizin siyasi və iqtisadi sütunları getdikcə möhkəmlənir. Dövlətçiliyin möhkəmləndirilməsinə, iqtisadiyyatın inkişafına, milli-mənəvi dəyərlərin qorunub saxlanılmasına eyni dərəcədə diqqət yetirilir. Azərbaycan bu gün həm siyasi, həm də iqtisadi cəhətdən dünyanın qüdrətli dövlətlərindən birinə çevrilib.\nSonra çıxış edən partiyanın fəal gəncləri bildiriblər ki, nail olduğumuz müstəqillik bu gün möhtərəm Prezidentimiz, YAP-ın Sədri cənab İlham Əliyevin yürütdüyü daxili və xarici siyasət nəticəsində daha da möhkəmlənib, Azərbaycanın müstəqilliyi əbədilik qazanıb.\nTarix: 19-10-2019 |


Novruz Məmmədov Qazaxıstanın rəqəmsal inkişaf, müdafiə və aerokosmik sənaye naziri ilə görüşüb - Azeridefence | Azeridefence\nAzərbaycanın Baş naziri Novruz Məmmədov Bakıda səfərdə olan Qazaxıstanın rəqəmsal inkişaf, müdafiə və aerokosmik sənaye naziri Askar Jumaqaliyev ilə görüşüb.\nTəməli ulu öndər Heydər Əliyev və Qazaxıstan xalqının lideri Nursultan Nazarbayev tərəfindən qoyulan Azərbaycan-Qazaxıstan əlqələrinin yüksək səviyyədə olduğunu qeyd edən Baş nazir ötən ilin noyabrında Qazaxıstanın paytaxtı Astanada MDB Hökumət Başçıları Şurasının iclasında iştirakını, keçirdiyi görüşləri məmnunluqla xatırladıb. Bildirib ki, qarşılıqlı səfərlər, aparılan danışıqlar, imzalanan sənədlər bu gün ölkələrimiz arasında olduqca möhkəm əlaqələrin mövcud olduğunu sübut edir. “Hesab edirəm ki, dost ölkələrimiz arasında əlaqələrin daha da inkişaf etdirilməsi üçün yaxşı potensial var və sizin səfəriniz əməkdaşlığımızın genişləndirilməsi baxımdan xüsusi əhəmiyyət daşıyır”,- deyə Baş nazir Novruz Məmmədov vurğulayıb.\nNazir Askar Jumaqaliyev bildirib ki, müstəqilliklərini bərpa etdikdən sonra ölkələr arasındakı əməkdaşlıq daha da möhkəmləndirilib və bu gün Azərbaycan-Qazaxıstan əlaqələri müxtəlif sahələrdə uğurla inkişaf etdirilir.


Bu topologiyada bütün kompüterlər paralel olaraq şinə qoşulurlar. Şin, kompüterləri bir-birinə bağlayan kabel sistemidir. İnformasiya paketlər şəklində şinlə hər iki tərəfə ötürülür. Ötürmə üçün Xerox firması tərəfindən təklif olunmuş Ethernet üsulu istifadə olunur. Bu üsul aparıcı tezliyi araşdırmaq və münaqişələri yox etməklə, çoxşaxəli mübadilə üsuludur (CSMA/CD – Caries Sense Multiple Access with Collision Detection).\nİnformasiya göndərmək istəyən kompüter (şəbəkə adapteri) şinin boş olub-olmamasını yoxlayır. Əgər şin boş isə kompüter paketləri şinlə ötürür. Paket bir neçə hissədən ibarətdir:\n· informasiyanın ünvanlandığı kompüterin ünvanından;\n· informasiyanı göndərən kompüterin ünvanından;\n· göndərilən informasiyadan;\n· xidməti sahələrdən\nHər bir kompüter şinlə ötürülən paketlərin ünvan hissəsinə baxır və ona ünvanlanmış paketləri özündə qeyd edir. Əgər iki kompüter eyni zamanda paketlərini şinə ötürərsə bu zaman şində toqquşma (collision) olur. Toqquşmaya səbəb olan kompüterlər qısa bir müddət ərzində informasiya göndərmək hüququnu itirirlər.\nŞin topologiyalı lokal şəbəkələrin əsas üstünlükləri aşağıdakılardır:\n· Hər hansı bir kompüterin sıradan çıxması şəbəkənin işinə təsir etmir;\n· Şəbəkəyə yeni kompüterlərin daxil edilməsi asandır;\n· Şəbəkə kartları (adapterləri) ucuzdur;\nUzun rabitə xətləri ilə elektrik siqnallarının yayılması xüsusiyyətlərini nəzərə alaraq, şinin uclarında terminatorlar yerləşdirilməlidir.\nŞin topologiyalı şəbəkənin uzunluğunu artırmaq üçün, adətən, bir neçə seqmentdən istifadə olunur. Şəbəkə seqmentləri bir-biri ilə repiterlər (təkrarlayıcılar) vasitəsilə birləşdirilir.\nŞin topologiyalı lokal şəbəkələrdə şinin (kabel sisteminin) etibarlılığı yüksək olmalıdır. Şin topologiyalı lokal şəbəkələr IEEE 802.3 standartı əsasında qurulurlar. Şin topologiyalı lokal şəbəkələrə nümunə olaraq Ethernet 10 BASE-2, 10 BASE-5 şəbəkələrini göstərmək olar. Burada 10 – şəbəkənin sürətini (Mbit/san) göstərir.\nQlobal kompüter şəbəkələri\nLokal kompüter şəbəkələrinin idarə olunması\nAçıq sistemlərin qarşılıqlı əlaqə modeli\nLokal kompüter şəbəkələrinin aparat təminatı\nLokal kompüter şəbəkələrinin topologiyaları\nLokal kompüter şəbəkələri\nHüquqi baxımdan qorunmur © 2016 Rəşad Həsənov


Britaniya AB-dən sazişlə çıxmağa ümid edir\nBritaniya parlamentinin qarşısı\nBöyük Britaniya Avropa Birliyindən oktyabrın 31-də çıxacaq və bunun sazişlə gerçəkləşəcəyinə ümid edir. Bunu ölkənin Maliyyə naziri Sajid Javid bu gün – sentyabrın 30-da deyib.\n“Ümid edirik, sazişlə çıxacağıq. Saziş əldə edə bilməsək, məncə, istənilən halda çıxmaq və sazişsiz çıxmaq vacibdir. Bitkin olmasa da, 31-də çıxmağımız məqsədəuyğundur”, – Javid ITV-yə deyib.\nJavid-dən dəfələrlə soruşulub ki, hökumət sazişsiz Breksit-ə necə nail olacaq. Axı, qanunla baş nazir bu halda Breksiti təxirə salmalıdır. Nazir buna izahat verməkdən imtina edib.\n“Parlamentin qəbul etdiyi qanunvericilik işləri, əlbəttə ki, daha da çətinləşdirib. Ancaq bizim siyasətimiz tamamilə dəyişməzdir, oktyabrın 31-də çıxırıq”, – Javid vurğulayıb.\nBoris Johnson isə bazar günü vurğulayıb ki, AB-dən çıxmaq üzrə sazişi əldə edə bilməsə belə, baş nazir postundan getməyəcək. Onun sözlərinə görə, yalnız Mühafizəkarlar Partiyası oktyabrın 31-də Breksitə nail ola bilər.\n“Adamlar bu ölkənin vacib seçim məqamına yaxınlaşdığını hiss etməlidir, biz oktyabrın 31-də Breksitə nail olmalıyıq. Bunu həyata keçirəcəyəm”, – o, BBC televiziyasına söyləyib.


Hakimiyyət Timoşenkonun əlində cəmləşir\nUkraynada hakimiyyət keçmiş baş nazir Yuliya Timoşenkonun əlində cəmləşir. İndi Kiyevdə daha çox bundan danışırlar. Analitiklərin fikrincə, Qərb də Timoşenkonu Ukraynanın gələcək prezidenti kimi görü... >>\nYanukoviçin Krımda həbs edildiyi xəbəri yayıldı\nUkrayna prezidentinin səlahiyyətlərini müvəqqəti icra edən Ali Radanın spikeri Aleksandr Turçinov ölkənin prioritetlərini açıqlayıb. Onun sözlərinə görə böhran yaşayan dövlətin əsas prioriteti avroin... >>\nMüxalifət istəyinə nail olur\nUkraynada son gün ərzində hadisələr sürətlə inkişaf edir. Ali Radada ölkənin 2004-cü ilki konstitusiyaya qayıtmasını təmin edən qanun deputatlar tərəfindən imzalanıb. Viktor Yanukoviç isə növbədənkən... >>\nPrezident Yanukoviçin ailəsi ölkədən qaçıb?\nKütləvi ixtişaşlar, qətllər və dağıntılar nəhayət ki, Ukrayna prezidenti Viktor Yanukoviçi addım atmağa vadar etdi. Dövlət başçısı 2014-cü ildə növbədənkənar prezident və parlament seçkilərinin keçir... >>\nUkraynada ölənlərin sayı 35-ə çatıb\n20.02.2014 / 19:00\nUkraynada ölənlərin sayı 35-ə çatıb. Bu, ölkənin Səhiyyə Nazirliyinin rəsmi məlumatıdır. Qeyri-rəsmi məlumatlara görə isə toqquşmalarda 50-dən çox insan həlak olub. Ukrayna xaosa qərq olub. Nəqliy... >>\nQarşıdurmalar davam edir\nUkraynada ümumilli matəm elan olunsa da, tərəflər arasında qarşıdurmalar daha da kəskinləşib. Nümayişçilər müxtəlif təyinatlı binaları ələ keçirməkdə davam edirlər. Hər iki tərəfdən yaralananlar va... >>\nUkraynada radikal qruplar sakitləşmək istəmir\nUkrayna hökuməti ilə müxalifəti arasında barışıq əldə olunub. Buna baxmayaraq, həm paytaxtda, həm də regionlarda hücumlar və zorakılıqlar davam edir. ABŞ hökuməti isə Ukraynanın 20 vəzifəli şəxsinə q... >>\nUkrayna vətəndaş müharibəsinin astanasındadır\n19.02.2014 / 19:00\nUkrayna vətəndaş müharibəsinin astanasındadır. İki gündür ki, Kiyev şəhəri savaş meydanına çevrilib. Ölən və yaralananlar var. Bu səbəbdən sabah - fevralın 20 – i ölkədə ümummilli matəm günü el... >>\nUkrayna prezidenti Viktor Yanukoviç xalqa müraciət edib. O, müxalifət liderlərini hakimiyyəti ələ keçirməyə cəhddə günahlandırıb. Müharibə meydanından fərqlənməyən Kiyevdə isə silahlı toqquşmalar zam... >>\nUkrayna yenidən çalxalanır\nQan gölünü xatırladan paytaxt Kiyevdə etirazçılarla milislər arasında davam edən toqquşmada ölənlərin sayı 27-ə çatıb. Meydanın səhiyyə xidmətinin rəhbəri Oleq Musiyin etirazçılar düşərgəsində ölənlə... >>\n<< 47 48 49 50 51 52 53  , 55 56 57 58 59 60 61 >>\nBu gün: 11648\nBu ay: 401598


Prezident Viktor Yanukoviç: Ukraynanın Dağlıq Qarabağ münaqişəsi ilə bağlı mövqeyi Azərbaycanın suverenliyi və ərazi bütövlüyünə əsaslanır (MÜSAHIBƏ)\nSiyasət 28 Aprel 2011 12:46 (UTC+04:00)\nAzərbaycan, Bakı, 28 aprel /Trend, müxbir E.Tarverdiyeva/\nUkrayna Prezidenti Viktor Yanukoviçin Azərbaycana rəsmi səfərindən əvvəl Trend-ə müsahibəsi\n- Azərbaycana qarşıdakı səfərinizdən nə gözləyirsiniz? Gündəlikdə ikitərəfli əməkdaşlığın hansı əsas məsələləri duracaq?\n- Ukrayna və Azərbaycan strateji tərəfdaşdırlar, iki ölkə arasında münasibətlər dostluq və qarşılıqlı əməkdaşlıq ruhunda inkişaf edir. Dövlətlərimiz arasında Ukrayna və Azərbaycan Prezidentləri Şurası kimi yüksək səviyyəli ikitərəfli unikal orqan yaradılıb və fəalliyyət göstərir. Şuranın iclasları mütəmadi olaraq keçirilir.\nAzərbaycana səfərim çərçivəsində Ukrayna və Azərbaycan Prezidentləri Şurasının üçüncü iclası keçiriləcək. Şura iki ölkə arasında qarşılıqlı fəaliyyət istiqamətlərinin bütün spektri üzrə mövcud potensial əməkdaşlığın həyata keçirilməsinin effektiv mexanizmi kimi özünü göstərib.\nUkrayna və Azərbaycan Prezidentləri Şurasının iclası zamanı ikitərəfli əlaqələrin siyasət, iqtisadiyyat, energetika, nəqliyyat, aerokosmik və digərləri kimi əsas sahələrində ölkələrimiz arasında münasibətlərin gələcək dərinləşdirilməsi üzrə vacib məsələlər müəyyən ediləcək.\n- Ukrayna və Azərbaycan arasında əməkdaşlığın indiki səviyyəsindən razısınızmı? Dövlətlərarası əlaqələrin inkişafı üçün hazırkı potensial necədir?\n- Məmnuniyyətlə qeyd edirəm ki, son zamanlar ölkələrimiz arasında ikitərəfli əməkdaşlıq mövcud strateji tərəfdaşlıq ruhunda olduqca fəal inkişaf edir.\nHesab edirəm ki, bununla belə, bizim üçün yaxın perspektivdə irimiqyaslı layihələrin həyata keçirilməsi məqsədilə iqtisadi sahədə intensiv siyasi dialoqu möhkəmləndirmək, Ukrayna və Azərbaycan arasında bu istiqamətdə uzunmüddətli strateji əməkdaşlığı təkmilləşdirmək lazımdır.\nHesab edirəm ki, məhz iqtisadiyyat faktoru strateji tərəfdaşlıq münasibətlərimizə gələcəkdə praqmatik məzmun qazandırmaq ucun möhkəm təməl olaraq qalmalıdır.\nBu kontekstdə qeyd etmək xoşdur ki, 2010-cu ilin yekunları üzrə ikitərəfli ticarət əməliyyatlarının həcmi nəinki 2008-ci ildə bohranaqədərki göstəricilərə çatıb, 1,6 milyard dollar təşkil edərək əhəmiyyətli dərəcədə artıb. Lakin, imkanlarımız bununla məhdudlaşmır və biz Ukrayna şirkətlərinin Azərbaycanda, Azərbaycan şirkətlərinin Ukraynada fəaliyyəti üçün mövcud şərtlərin yaxılaşdırılması üzərində işləyəcəyik.\nƏminəm ki, Azərbaycana səfərim bu məsələlərə də kömək edəcək.\n- Sizcə, hazırda ölkələrimizin regional siyasətin müxtəlif məsələləri, o cümlədən Dağlıq Qarabağ münaqişəsinin həllinə dair mövqeləri nə dərəcədə yaxındır?\n- Ukrayna ilə Azərbaycanın regional siyasətin əksər məsələlərinə dair mövqeləri çox yaxın yanaşmalara əsaslanır. Hesab edirik ki, ATƏT məkanında sülhün, əmin-amanlığın və sabitliyin təmin olunması ümumilikdə ölkələrin iqtisadi inkişafına, eləcə də vətəndaşların həyat səviyyəsinin yüksəldilməsinə töhfə verəcək mühüm amildir.\nÖz növbəmdə, əmin etmək istərdim ki, Dağlıq Qarabağ münaqişəsinin həlli istiqamətində Ukraynanın mövqeyi dəyişməz qalır və Azərbaycanın suverenliyinə və beynəlxalq səviyyədə tanınmış sərhədlər çərçivəsində ərazi bütövlüyünə hörmətə əsaslanır.\nUkrayna bu və ya digər "dondurulmuş" münaqişələrin yalnız beynəlxalq hüququn norma və prinsipləri əsasında sülh danışıqları yolu ilə həllinin vacibliyinə əsaslanır.\nMəlum olduğu kimi, Ukrayna 2013-cü ildə ATƏT-ə sədrlik edəcək. Qeyd etmək istəyirəm ki, bu rolda "dondurulmuş" münaqişələrin həllinə bütün mümkün vasitələrlə öz töhfəmizi verəcəyik. Eyni zamanda, bu, Minsk qrupunun işinə də aiddir. Ümid edirik ki, münaqişə tərəflərinin siyasi iradəsi münaqişənin həlli yollarının tapılması üçün əsas götürülən bütün prinsiplərin razılaşdırılmasının yekunlaşdırılmasına imkan verəcək.\n- Siz energetika sektorunda və Avrasiya neft nəqliyyat dəhlizi layihələrinin reallaşdırılmasında ölkələrimizin əməkdaşlığını necə qiymətləndirirsiniz?\n- Xəzər dənizinin Azərbaycan sektorunda karbohidrogen hasilatının çox sürətli artımı, eləcə də neftin son istifadəçiyə çatdırılması marşrutlarının şaxələndirilməsinin zəruriliyi ixracatçı-tranzitçi-istehlakçı zəncirinin ANND layihəsinin bütün iştirakçılarının nəzərdə tutulan maraqlarının ümumiliyini şərtləndirir.\nBeləliklə, ANND layihəsi vasitəsilə Avropanın enerji məkanına inteqrasiyanın mümkünlüyü və Avropanın enerji aktivlərinə çıxışın əldə olunması Azərbaycan üçün şərtsiz üstünlükdür.\nUkrayna da xüsusilə tranzit xidmətlərinin göstərilməsi ilə bu layihədə fəal iştirakda maraqlıdır. Avropalı istehlakçılara gəlincə, onlar öz neft emalı zavodlarının yüklənməsi üçün Xəzər neftinin əldə olunmasının ən qısa və buna görə də iqtisadi cəhətdən sərfəli yolunu əldə edəcəklər .\nSon bir il ərzində bu istiqamətdə bəzi konkret addımlar atılıb . Cari ilin yanvarında Davosdakı Dünya İqtisadi Forumu zamanı neftin və sıxılmış təbii qazın nəqli sahəsində ikitərəfli saziş imzalanıb ki, həmin sənəd əməkdaşlığın gələcək inkişafı üçün zəruri əsas yaradır .\nReall ı qlara g ə linc ə , artıq il yarımdır ki, Azərbaycan Kremençuq neft emalı zavodu üçün xammal tədarük edir və tədarükün həcminin artırılması planlaşdırılır . Ukrayna belarus istehlakçılar üçün Odessa-Brodı boru kəməri ilə Azərbaycan neftinin nəqlinə başlayıb .\nQeyd edim ki , Odessa-Brodı boru kəməri ilə avers rejimdə Xəzər neftinin müntəzəm nəqli təkcə neft nəqliyyatı sistemlərinin lazımınca yüklənməsini təmin etmir, həm də regionun və ümumilikdə Avropanın enerji təhlükəsizliyini möhkəmləndirir və etibarlı tranzitçi ölkə kimi Ukraynanın rolunu təsdiqləyir .\nOdessa-Brodı boru kəməri ilə avers rejimdə neft nəqlinin başlaması Ukraynanın enerjidaşıyıcılarının çatdırılmasının alternativ mənbələrinin axtarışı və karbohidratların tranziti üçün ölkənin əlverişli coğrafi mövqeyi haqqında deklarasiyalardan konkret hərəkətlərə keçməsilə bağlı kifayət qədər ciddi siqnal rolunu oynayır .\nBeləliklə, neftin dünya qiymətlərinin durmadan artdığı şəraitdə Avropa ANND layihəsinə yenidən baxa bilər . Ukrayna artıq bu il 4 milyon ton Azərbaycan neftinin Belarusa nəqlinin tranzitinə dair qüvvədə olan müqaviləyə Avropanın neft emalı zavodları üçün azı 3 milyon ton tranzit əlavə edə bilər . Habelə, biz ANND layihəsinin reallaşdırılmasının birinci mərhələsi çərçivəsində Xəzər neftinin Slovakiya, Çexiya, Macarıstan və Mərkəzi və Şərqi Avropadakı digər istehlakçılar istiqamətində nəqli məsələsini Polşa ilə daha ətraflı müzakirə etməyi planlaşdırırıq .\n- Siz Azərbaycanla iqtisadi əməkdaşlığı necə qiymətləndirirsiniz və qarşılıqlı fəaliyyətin hansı istiqamətlərini nisbətən daha perspektivli hesab edirsiniz ?\n- Müasir mərhələdə ticari-iqtisadi sahədə əməkdaşlığımız davamlı müsbət dinamika ilə xarakterizə olunur . Son on il ərzində Ukrayna ilə Azərbaycan arasında mal dövriyyəsi 29 dəfə artıb . Artıq qeyd etdiyim kimi , hətta dünya maliyyə-iqtisadi böhranı şəraitində belə, ikitərəfli ticarətin yüksək səviyyəsini qoruyub saxlamaq, 2010 -cu ildə isə böhrandanəvvəlki göstəriciləri ötüb keçməyə nail olmuşuq.\nGüman ki, iqtisadi əməkdaşlığın böhrandansonrakı aktivləşməsinin, qarşılıqlı investisiyaların cəlb olunmasının, konkret istiqamətlər üzrə qarşılıqlı maraq doğuran uzunmüddətli proqramların və layihələrin işlənməsinin zəruriliyi haqında ümumi fikri ifadə edirəm .\nUkrayna və Azərbaycan münasibətlərimizin işgüzar və intensiv məzmunlu inkişafı üçün böyük potensiala malikdirlər və biz bu istiqamətdə artıq konkret addımlar atmışıq . Bu il aprelin 21-də Bakıda keçirilən iqtisadi əməkdaşlıq məsələləri üzrə hökumətlərarası birgə komissiyanın iclasını nəzərdə tuturam . İclasın yekunları üzrə iki ölkənin aparıcı şirkətləri arasında, o cümlədən yanacaq-energetika kompleksində birbaşa əlaqələrin inkişafı üzrə konkret razılaşmalar əldə olunub .\nHabelə regionlararası əlaqələr sahəsində xeyli imkanlarımız mövcuddur. Artıq Kiyevlə Bakı, Çerksassla Sumqayıt, Volın vilayəti ilə Gəncə şəhəri arasında əməkdaşlıq haqqında bir sıra sazişlər imzalanıb. Həmin sazişlərə yeni həyat vermək, konkret layihələrin reallaşdırılmasına keçmək vacibdir .\nElmi-texniki, kosmik, nəqliyyat sahələrində də bizi kifayət qədər işlər gözləyir .\nMəhz ikitərəfli əməkdaşlığın mövcud səviyyəsini müzakirə etmək və gələcək qarşılıqlı fəaliyyətin nisbətən daha perspektivli sahələrini müəyyən etmək üçün rəsmi səfərlə Bakıya yollanıram. Orada mən bu məsələləri həmkarım və yaxşı dostum, Azərbaycan Prezidenti İlham Əliyevlə məmnuniyyətlə müzakirə etmək imkanına malik olacağam .


Çinin neft saxlama qabiliyyəti tükənir | Report.az\nÇinin neft saxlama qabiliyyəti tükənir Onların səviyyəsi dəyişir\nDünyanın ən böyük neft idxalçısı olan Çinin neft ehtiyatları təxminən 100 günlük xalis idxal səviyyəsinə qədər artıb ki, bu, əlavə saxlanc çənləri və obyektlərinin tapılmasını çətinləşdirir.\n“Report” xəbər verir ki, bu barədə “Bloomberg” agentliyi vəziyyətlə tanış olan mənbələrə istinadən məlumat verib.\nQeyd olunur ki, ehtiyatların artması Çinin 2020-ci ildə koronavirus pandemiyası fonunda qiymətlərin düşdüyü zaman ehtiyat yığmaq üçün neft almaq cəhdləri ilə bağlıdır. Ehtiyatlara həm dövlət, həm də kommersiya ehtiyatları daxildir. Onların səviyyəsi dəyişir, lakin təxminən 100-120 günlük xalis idxal səviyyəsində qalır.\nƏsas neft idxalçısı olaraq, kifayət qədər xammal tədarükü Çin iqtisadiyyatı üçün ciddi əhəmiyyətə malikdir. Çünki bu, tədarükdə kəsintinin olmasının təsirindən qorunma təmin edir.\nKeçən ilin aprel ayında “Bloomberg” Çinin fövqəladə ehtiyatlar üçün neft alması planları barədə məlumat vermişdi. Agentliyin həmsöhbətlərinin dediklərinə görə, ilkin hədəf dövlət ehtiyatlarını 90 günlük xalis idxal səviyyəsində saxlamaq idi.\nAgentliyin məlumatına görə, Çinin neft idxalı keçən il orta hesabla gündəlik 10,9 milyon barel təşkil edib, ölkənin hazırkı neft ehtiyatları isə 1,09 milyard barel səviyyəsindədir.\nRus versiyası Китай исчерпал мощности для хранения нефти


Olkenin esas magistral yolunda raket tapildi - Azadliq Xeber\nOlkenin esas magistral yolunda raket tapildi\nÖlkənin əsas magistral yolunda raket tapıldı\n2018-08-30T17:35 xeber – Xızı rayonunun Giləzi qəsəbəsində raket tapılıb.\nAzərbaycan Respublikası Ərazilərinin Minalardan Təmizlənməsi üzrə Milli Agentliyindən Sputnik Azərbaycan-a verilən xəbərə görə, Daxili İşlər Nazirliyinin ″102″ Xidməti-Zəng mərkəzi sistemindən Agentliyə Xızı rayonu, Giləzi qəsəbəsi ərazisində 1 ədəd mərminin tapılması barədə məlumat daxil olub.\nMütəxəssislər və Daxili İşlər Nazirliyinin Xızı rayon Polis şöbəsinin əməkdaşları tərəfindən birlikdə yuxarıda adı qeyd olunmuş ərazidə Bakı-Quba yolunun tikinti aparılan hissəsinə baxış keçirilib. Aparılan təcili təxirəsalınmaz operativ əməliyyat-axtarış tədbirləri nəticəsində Agentliyin mütəxəssisləri tərəfindən 1 ədəd 107 mm-lik raket (TR-107) aşkar olunub, zərərsizləşdirilməsi üçün götürülərək Agentliyin mərkəzi məhvetmə ərazisinə daşınıb.\nRaketin tapıldığı yerin ətrafında 1 200 kv.m əraziyə yerüstü və 400 kv.m yeraltı baxış keçirilib, əlavə təhlükəli əşya və qurğu aşkarlanmayıb.


Aydınlar gedirsə... - Qafqaz Xəbər Agentliyi - qafqaznews.az\nQriqori Petrov “Bəyaz zambaqlar ölkəsində” əsərində təhsilsiz cəmiyyətləri xəstə cəmiyyətlər, o xəstə cəmiyyətin aydınlanması üçün mübarizə aparan ziyalıları isə “xalq həkimi” adlandırırdı. Xüsusi olaraq qeyd edirdi ki, xalq həkimlərinin varlığından nə qədər zaman keçsə də fərq etməz, sağlığına qovuşan millətin qəlbində onların xatirəsi daima nəvaziş və parlaqlıqla yad ediləcəkdir.\nİlk dəfə bu əsəri bir dostumun tövsiyəsi ilə oxumuşdum, əsər mənə Seyid Əzim Şirvanini, Zərdabini, Məmmədquluzadəni, Haqverdiyevi, Hacıbəyovu və neçə-neçə qürurla yad etdiyimiz aydınlarımızı xatırlatmışdı.\nƏslində onlar bu dünyadan köçənə qədər bizim cəmiyyət sağalmamışdı. Heç indi də sağlam cəmiyyətə sahib deyilik. Amma həyatını maarifləndirməyə həsr etmiş şəxslər tarixin hansı dönəmində olursa olsun sağlamlığa qovuşa bilmiş nəsillər tərəfindən hörmətlə yad edilir. Və onların fəaliyyətləri bu gün də müxtəlif şəkildə cəmiyyət üçün mühüm rol oynayır. Petrov bunu demək istəmişdi.\nKeçən əsrin ziyalıları barmaqla sayılacaq qədər müəllim olan bir dönəmdə təhsil üçün mübarizə aparır, azsayda oxuma-yazma bilən əhalini qurtarmağa çalışırdılar. Günümüzdə isə ölkədə yüzlərlə müəllim var, təhsilli şəxslərin sayı yetəri qədərdir. Amma onların çoxu nə aydın ola bilir, nə də “xalq həkimi”. Tam əksinə, müəllim deyəndə saxta bülletenlər, seçki qutusu, tədbirlərdə mədhiyyə dolu çıxışlar yada düşür. Digər tərəfdən də, hər il orta məktəblərdə buraxılış və ali məktəblərə qəbul imtahanlarının açıqlanan acı nəticləri. Ölkə günbəgün deyil, saatbasaat qaranlığa sürüklənir.\nYenə də bir təhsil ilinin sonuna yaxınlaşırıq. İlin bu dönəmi inkişaf etmiş ölkələrdə yeni potensiallar qazanmaq, yeni nəslin formalaşması, ali təhsil ilinin başlanğıcı kimi səciyyələnir. Bizdə isə tam əksinə, hər təhsil ilinin sonu ölkədən yüzlərlə gəncin tərk etməsi ilə müşahidə olunur. Daha yaxşı təhsil, daha mükəmməl yetişmək arzusu gənclərimizi yaxın-uzaq ölkələrə aparır.\nGənclərin çoxu Türkiyənin ən zəif universtetini belə bizim dövlət universtetərindən üstün tuturlar. Çünki Həsən bəy Zərdabilər, Seyid Əzim Şirvanilər məmləkətində, ən nüfuzlu sayıla biləcək dövlət unuverstetləri belə, gündəmi olsa-olsa rüşvət qalmaqalları ilə doldura bilir. Gənclər də bu biabırçılığın aləti olmaq istəmirlər və gedirlər. Yerdə qalan boşluq isə dolmur, bu təhsil səviyyəsi ilə dolması mümkün də deyil.\nDünyada düşünən beyinlər uğrunda mübarizə getdiyi bir vaxtda, Avropa, Amerika istedadlı gənclərə müxtəlif şərait yaradıb, onları öz ölkəsinə cəlb etdiyi dövrdə, Amaniyada alman dilini bilən bütün gənclərə ali təhsilin pulsuz olduğu bir zəmanədə Azərbaycanda qəbul imtahanlarının pullu keçirilməsi müzakirə olunur.\nYuxarıların aşağılardan xəbəri yoxdur, hökümət strateji düşünə bilmir, ölkənin post-neft dövründə düşə biləcəyi olası böhrandan təhsillə çıxa biləcəyini dəyərləndirmək iqtidarında deyil.\nTəhsil nazirliyi məktəblərdə effektivliyi artırmağa çalışır, amma alınmır. Ölkədə təhsil işçiləri biliyə, savada görə qiymətləndirilmir. Şagirdlər müəllimlərdə xarakter, motivasiyaedici davranışlar görmürlər. Müəllimlərin nəzəri bilikəri ümumi standartlara cavab vermir.\nBizim, “xalq həkimi” yox, “xalq soyğunçusu” olmağa qərar vermiş bəzi müəllimlər yuxarı siniflərdə ümumiyyətlə dərs vermirlər. Uşaqların repetitorlara müraciət etməsi üçün passiv təzyiq metodu seçiblər.\nCəmiyyət ikiyə bölünüb, təhsildən əlini üzüb özünə gün ağlamağa çalışanlar və təhsil uğrunda öz metoduyla mübarizə aparanlar. Valideyinlər repetitorlara külli miqdarda pul tökürlər, məktəbdə verilməyən təhsili kənardan uşaqlarına təmin etməyə çalışırlar.\nDüşünə bilərsiz ki, təhsilin düşməsində bəlkə sadə vətəndaşların da günahı var, bəlkə insanlarımız istedadsızdır? Belədirsə niyə ölkədən gedən gənclər xarici universtetlərdə uğur qazanırlar, ölkədə tibb sahəsi xeyli tənqidə məruz qalır, vətəndaşlar müalicə üçün İrana, Türkiyəyə üz tutur, amma təkcə Almaniyada 2016-cı il ərzində 108 Azərbaycanlı həkim işə alınıb.\nTəhsilin səviyyəsi aşağı gedir, amma Türkiyənin bir çox universtetində həmyerlilərimiz olan professorlar çalışır. Özünə hörmət edən şəxs rüşvəti, yaltaqlığı halal əmək qarşılğı olan maaşdan üstün tutmaz, bu səbəbdən də az sayda qalan aydınlarımız gedir. Onlar getdikcə qaranlıq çoxalır, işıq azalır. Bir gün o qaranlıq vətəndaşlarla birlikdə sistemi də boğacaq, heç olmasa bunun qarşısını almaq üçün təhsil sistemi çox tez bir vaxtda reabilitasiya olmalıdır.\nBMW avtomobil konserninin keçmiş prezidenti Hendrik fon Kyunxaym deyirdi ki, yalnız və yalnız tərbiyəli, yüksək təhsilli və çoxtərəfli inkişaf etmiş şəxsiyyət cəmiyyətin həqiqi kapitalı hesab edilməlidir. Bu cür həqiq kapitalı Azərbaycan üçün sıfırdan qazanmağa başlamağın əsl zamanıdır.\nBirinci, rüşvətin və repetitorluğun kökünü kəsmək lazımdır. Müəllim verdiyi təhsilin qarşılığında tələbədən və ya şagirddən heç nə gözləməməlidir.\nİkinci, təkcə prezident təqaüdü ilə iş bitməz, yüksəl bal toplamış gənclərin təminatı haqqında qərarlar qəbul edilməlidir. Yataqxanalar, kitab təminatı, iş təminatı haqqında düşünülməlidir. Amma havayı heç nə verilməməlidir, qarşılığı üçün tələbələr hansı töhfələri verməlidir, bunlar düşünülməlidir. Qarşılıqsız verilən dəstək gəncləri başqa tərəfdən şikəst edir.\nÜçüncü ali və orta təhsil məktəblərində müəllimlər arasında imtahanlar keçirilməli, yetərsiz səviyyədə olanlar bir an öncə uzaqlaşdırılmalıdırlar. Belələrinin uşaqların gələcəyini məhv etməsinə yol vermək olmaz. Bunun əvəzinə istedadlı müəllimlərin maaşlarını istehlak zənbilinə uyğunlaşdırmaq, onların motivasiyasını qaldırmaq üçün mükafatlar təsis etmək, sosial statuslarının yüksəlməsi üçün zəruri addımları atmaq şərtdir.\nTəhsilimizi xilas etməliyik, gələcəyimiz naminə, ölkəmiz naminə. Təbii ki, kompleks tədbirlər bununla bitməz, xüsusi heyət yaradılıb ətraflı plan hazırlanmalıdır.\nGecikirik, çox gecikirik…\n«BMW» Azərbaycan Qafqaz Xəbər Agentliyi Qafqaznews.az


TƏQAÜDDƏ OLAN ŞƏXSLƏRƏ İŞ TƏKLİFİ EDİRİK - elanlar Bakida alqi satqi - Tezbazar.az\nTƏQAÜDDƏ OLAN ŞƏXSLƏRƏ İŞ TƏKLİFİ EDİRİK\nElan kodu: 791474\nQiymət 980 Azn\nAli təhsilli şəxslərə, Təqaüddə olan hərbiçilərə polislərə, digər güc strukturlarından olan zabitlere, Müəllimlərə, Rəhbərlik və idarə etmə işində bacarığı olanlara iş təklif olunur.\nTƏKLİF OLUNNAN İŞLƏR\n- Kadr seçimi üzrə mütəxəssis\n- Kadr hazırlığı və İdarə etmə\n- Ofis daxili yazı, sənədləşmə\n- Ofis meniceri.\n- Rəhbər və idarə etmə işlərində təcrübəsi olanlar.\n- Güc strukturundan Hərbi, Polis, DTX, SQ, DQ, FHN və.s təqaüdə çıxmış zabitlər\n- Dövlət qulluğundan təqaüdə çıxanlar\n- Təqaüddə olan Müəllimlər\n- Yüksək ünsiyət qabiliyətli.\n- Rəhbərlik və idarə etmə bacarığı olmalı.\n- Gülərüz, mehriban, aktiv İşində son dərəcə dəqiq və məsuliyətli olmalı.\nRehberlikde ishlemish shexsler ucun ish\nTəqaüddə olanlar iş teklifi\nMTM Group sizə iş təklif edir Təqaüddə olanlar üçün idarə etmə işi Şirkət tərəfindən təqaüddə olan şəxslərə əməkdaşlı q təklif olunur. Ofis daxili kadrlarla iş üzrə mütəxəssis sa həsində iş təklif olunur\nKorporasiyanın Bakı ofisinə işə qəbul var\nKorporasiyanın Bakı ofisinə işə qəbul var BBC Holding siz i bizimlə birlikdə fəaliyyət göstərməyə dəvət edir. İşlərimi z ofisdaxili işlərdir. İş təcrübəsi tələb olunmur. İş təcrüb əli lektorlar tərəfindən təlimlərdə\nTedbirlerin teshkili ve idareedilmesi uzre mutexessis\nTMM Group- şirkəti sizə möhtəşəm iş şansı təklif edir. Şirk ətin təmsilçisi formasında Bakı şəhəri və bölgələrimizdə təd birlərin təşkil edilməsi və idarə edilməsi. İş prosesi şirkə t daxilində mütəxəssislər tərəfindən\nOnlayın iş təklifi\nSalam əziz xanımlar.Sizə evdə oturaraq öz biznesinizi qurmağınızı təklif edirik.Işimiz rəsmidir dövlət tərəfindən qəbul olunub qanuni işdir tamamilə real bir işdir.Iş qrafikimiz sərbəstdir.Sizdən sadəcə işinizdə\nQadınların xəyalı gerçəkləşəcək\nTəhsilindən aslı olmayaraq xanımlara iş təklif olu\nMTM GROUP size iş təklif edir Beynəlxalq korporasiyada ca lı şmaq istəyənlərin nəzərinə. Şirkətin yeni ofisinə kadrlar tə ləb olunur. Şirkətə ixtisas və yaşından asılı olmayaraq ba c arıqlı, aktiv və insanlarla tez\ninqlabda yerlesen Hosbitala muhafizeci bey teleb olunur\ninqlabda yerlesen Hosbitala muhafizeci bey teleb olunur yas heddi 19den 58 yasa dek boy heddi 1.65 den baslayir is saa ti 12 saatligdir is qrafiki 1 gun is 1 gun ev gece ve gun d uz smener vardir emek haqqi banqub\nHoldingə ofis təmsilçisi üzrə kadr tələb olunur\nHoldingin mərkəzi ofisinə ofis təmsilçisi tələb olunur. Ofis daxili işlər üzrə təcrübəli, bacarıqlı və aktiv şəxslər üçün iş şansı təklif edirik. İş sistemi tam öyrədiləcək. Vəzifələr: - Şirkətin xidmət və istehsalatı\nev alqi satqisi turlar avia biletler bina az evler cam balkon ari sudu qezali masinlar satışı telefon satanlar sintezator samsung galaxy not 7 qiymeti sebet.az turlar.az kondisioner ustasi yumşaq mebel yumsaq mebel islenmis mebeller lalofon.az telefon


Tarix 11.11.19, 11:58\nAzFakt.com baku.ws-ə istinadən xəbər verir ki, Məzəm kəndi ilə erməni işğalçılarının yerləşdiyi mövqeylər arasında 100 metr məsafə var. Erməni vandallarının hərbi təcavüzü nəticəsində Məzəm kəndi 10-dan artıq şəhid verib.\nKənd sakinləri deyir ki, rahat yaşamaqlarının əsas səbəbi silahlı qüvvələrimizdir. Düşmən atəşkəsi pozan kimi ordumuz qarşı tərəfin cavabını layiqincə verir və düşmən yerinə otuzdurulur. Rayonun Quşçu Ayrım kəndində də bənzər vəziyyət höküm sürür. Burada işğalçı erməni silahlıları tərəfindən atəşkəs mütəmadi pozulmaqdadır.\nTehranda Azərbaycana dəstək aksiyaları keçirilib – VİDEO


"APRELDƏ HƏMSƏDRLƏRİN REGİONA NÖVBƏTİ SƏFƏRİ GÖZLƏNİLİR" - 29 February 2008 - soz6.com\nŞənbə, 2018-03-24, 23.53\nMain » 2008 » Fevral » 29 » "APRELDƏ HƏMSƏDRLƏRİN REGİONA NÖVBƏTİ SƏFƏRİ GÖZLƏNİLİR"\n"APRELDƏ HƏMSƏDRLƏRİN REGİONA NÖVBƏTİ SƏFƏRİ GÖZLƏNİLİR"\nİstənilən ikitərəfli görüş bir neçə şərtdən asılıdır. Əvvəla, bununla bağlı təşəbbüs irəli sürülməlidir. İkincisi, Azərbaycan tərəfi belə bir görüşə razılıq verməlidir. Üçüncüsü, görüşün keçirilməsi üçün öncədən məsləhətləşmələr aparılmalıdır". APA-nın məlumatına görə, bu sözləri Azərbaycan və Ermənistan prezidentlərinin mümkün ikitərəfli görüşünün keçirilməsinə dair sualı cavablandıran xarici işlər nazirinin müavini Araz Əzimov deyib. O bildirib ki, sadalanan bütün şərtlər yerinə yetirildikdən və prezidentin razılığı alındıqdan sonra bu mövzuda danışmaq olar: "Nəzəri olaraq prezidentlərin görüşü istisna edilməməlidir. Hansısa məqamda dövlət başçıları əlbəttə ki, görüşə bilərlər". A.Əzimov əlavə edib ki, aprel ayında ATƏT-in Minsk Qrupu həmsədrlərinin regiona növbəti səfəri gözlənilir.\nAraz Əzimov Ermənistanın Dağlıq Qarabağ ermənilərinin danışıqlarda tərəf kimi iştirak etməsinə dair təklifinə də münasibət bildirib: "Erməni tərəfi durğunluq vəziyyətini nəzərə alaraq suyu bulandırıb öz niyyətinə nail olmaq istəyir. Yəqin ki, bu təklif diqqəti əsas məsələdən yayındırmaq məqsədilə ortaya atılıb". O deyib ki, Dağlıq Qarabağın erməni və azərbaycanlı icmaları keçmişdə olduğu kimi, müzakirələrin müəyyən mərhələsində iştirak edəcəklər: "Hazırda müzakirələr o mərhələyə gəlib çatmayıb. Hələlik məsələ prinsipial səviyyədə Azərbaycanla Ermənistan arasında müzakirə olunur. Çünki bu münaqişədə konkret fərqləndirici bir hal var ki, bir dövlət başqa bir dövlətin ərazisini işğal edib. Bu işğal faktı Azərbaycanla Ermənistan arasındakı münaqişəni digər münaqişələrdən fərqləndirir". Azərbaycanlı diplomatın sözlərinə görə, ilk növbədə işğal aradan qaldırılmalı, torpaqlar qaytarılmalıdır: "Yalnız bundan sonra hansısa irəliləyişdən söhbət gedə bilər".\nA.Əzimov Azərbaycanın öz sülhməramlılarını Kosovodan çıxarmağa hazırlaşması məsələsinə də toxunub: "Kosovoda vəziyyət kəskin şəkildə dəyişib. NATO və tərəfdaş ölkələrə Kosovoda sülhməramlı əməliyyat keçirilməsi üçün mandat verən BMT Təhlükəsizlik Şurasının 1244 saylı qətnaməsi müəyyən dərəcədə pozulub. Artıq 1244 saylı qətnamə qəbul edilərkən hökm sürən şərait mövcud deyil. Ona görə də Azərbaycanın bu məsələyə dair mövqeyinə yenidən baxması məntiqi cəhətdən əsaslıdır".\nA.Əzimov rəsmi Bakının bütün mövqeləri, elementləri, maraqları ölçüb-biçdikdən sonra qərar qəbul edəcəyini söyləyib: "Azərbaycan heç də NATO ilə əlaqələrinin səviyyəsini aşağı salmır və qarşılıqlı münasibətləri eyni ruhda, eyni əsaslarda davam etdirmək niyyətindədir. Əfqanıstanda keçirilən sülhməramlı əməliyyatlarda iştirak edən Azərbaycan hərbçilərinin sayı bu yaxınlarda iki dəfə artırılıb. Hazırda digər sahələrdə də mümkün yardımların edilməsi nəzərdən keçirilir". A.Əzimov Azərbaycanın beynəlxalq təhlükəsizliyin təmin edilməsinə töhfə verməyə davam edəcəyini vurğulayıb.\nViews: 453 | Added by: Pervion | Rating: 0.0/0


Rusiya təbliğatı Polşanın guya “Ukraynanın qərb hissəsini ələ keçirmək” kimi məkrli niyyəti olduğu haqda saxta məlumatlar yayır. Bununla da işğalçı ölkə Kiyevlə Varşava arasında mehriban qonşuluq münasibətlərini korlamaq istəyir.\nBu barədə Telegram-da Ukrayna Milli Təhlükəsizlik və Müdafiə Şurası yanında Dezinformasiyaya Qarşı Mübarizə Mərkəzi xəbər verir.\nBelə bir mesajın olduğu videonu kremlpərəst bloger Yuri Podolyaka yayıb. O, həmçinin “Ukraynanın qərbinin bir hissəsinin işğalından” sonra Polşanın Ukrayna əhalisinin “denazifikasiyasına” başlayacağını iddia edir: “Polşanın Ukraynanın qərb hissəsini ilhaq etməyə hazırlaşdığı barədə mesaj Rusiya Federasiyasının Ukraynaya qarşı hibrid müharibəsinin əsas hekayələrindən biri olaraq qalır. Və bu, Polşa ilə Ukrayna arasında münasibətləri pozmaq məqsədi daşıyır”.\nMilli Təhlükəsizlik və Müdafiə Şurası qeyd edir ki, belə bir mesaj yalnız müəllifin şəxsi fikrinə əsaslanır və əvvəllcədən saxtalaşdırılmış “faktlarla” təsdiqlənir.\nOnlar onu da diqqətə çatdırırlar ki, dünən Polşa prezidenti Anjey Duda Ukraynanın ərazi bütövlüyünün tam bərpası ilə qələbə çalmasını Rusiya Federasiyasının Ukraynaya qarşı müharibəsinin ən yaxşı sonu hesab edəcəyini bildirib.\n"Bu, bir daha Polşa ilə Ukrayna arasında mehriban qonşuluq münasibətlərini təsdiqləyir", - Milli Təhlükəsizlik və Müdafiə Şurası fikrini yekunlaşdırıb.


Azərbaycanın ali məktəblərinin diplomları dünyada niyə tanınmır?\n2021, 26 İyul, Bazar ertəsi, Bakı vaxtı 04:48\nİraqlılar azadlığa səs veriblər, demokratiyaya yox Əsas müzakirə olunan məsələlər sözsüz ki, Azərbaycan ali məktəblərinin diplomlarının digər dövlətlərdə tanınmaması, universitetlərin kredit sisteminə keçirilməsi və akkreditasiya məsələləri oldu. Məsələ burasındadır ki, Türkiyə, Gürcüstan, İran, Rusiya və bir sıra digər ölkələrdən başqa Azərbaycan diplomları heç bir dövlətdə tanınmır. Bunun əsas səbəbi Azərbaycan ali təhsil sisteminin fərqləri ilə bağlıdır. Digər tərəfdən hazırda aparıcı Avropa universitetləri ali məktəblərin bir-biri ilə əməkdaşlığı üçün Bolonya prosesinə start veriblər ki, Azərbaycan ondan da kənarda qalıb. Ali Təhsil Sistemində İslahatlar konfransını maliyyələşdirən ABŞ-ın Azərbaycandakı səfirliyi də Azərbaycanın tələsməli olduğunu düşünür. Səfir Rino Harniş artıq Azərbaycanda keçid dövrünün bitdiyini və islahatlara başlamaq zamanı gəldiyini deyir. Onun sözlərinə görə, Birləşmiş Ştatlar bu işdə də Azərbaycana yardım etməyə hazırdı.\n“Azərbaycanın nail olmaq istədiyi əsas məqsədlərdən biri də iqtisadi islahatlar olacaq. Doğrudan da, bu istiqamət uzun müddətli planlaşdırma və işdən ibarətdir. Keçid üçün avxt artıq bitmək üzrədir və islahatlar üçün zaman da gəlib çatır. Gəlin gələcək imkanlar ataq və qorxmadan daha yaxşı gələcək üçün birlikdə çalışaq. Artıq vaxtdır və bu da sizin üçün ən gözəl imkandır.”\nAzərbaycan təhsil sisteminin korrupsiya problemi isə deyəsən bu dəfə də həllini tapa bilmir. Təhsil naziri Misir Mərdanovun sözlərinə görə, universitetlərdə imtahan sessiyası dövründə konkret faktlar üzə çıxmayıb. Xüsusi telefon nömrəsinin rüşvətxorluqla mübarizə üçün ayrılmasına baxmayaraq, müraciət edənlər konkret adlar çəkməyiblər.\nNazir tələbələri və müəllimləri qorxmamağa çağırır, amma digər konfrans iştirakçısı ABŞ-ın Fulbrayt proqramının təqaüdçüsü professor Riçard Kortum digər məsləyə diqqət yetirmənin vacibliyini deyir. Onun sözlərinə görə, ali təhsil sistemində bütün fəaliyyət növlərinə azadlıq verilməlidir ki, korrupsiyanın qarşısı alınsın. Əks halda Azərbaycanın adı əvvəlki tək mənfi hallanacaq.\n“Aşağı standartlar, zəif nailiyyətlər, akkredititasiyadan kənarda qalmaq deməkdir. Hətta öz cəmiyyətinizin və digər millətlərin gözündən düşürsünüz. Bütün sahələrdə hammıya qarşı eyni münasibət olmalıdır: universitetlərə,fakultələrə, müəllimlərə və tələbələrə azadlıq verilməlidir.\nƏsas məqsəd də bu sahələrdə ən yüksək nailiyyətlər əldə etmək olmalıdır. Kiməsə azadlıq vermək – eyni zamanda məsuliyyət verməkdir. Yəni insanlar öz işlərinə görə daha çox cavabdeh olurlar.Bu çox kömək edə bilər. Eyni sözləri sağlam rəqabət haqqında da demək olar.”\nAzərbaycan dövlət universitetlərindən yalnız Dövlət Dillər universiteti, özəllərdən isə Xəzər və Qafqaz universitetləri təhsildə kredit sistemindən istifadə edir. Kredit sistemi tələbənin oxuduğu hər fənn üçün müəyyən bir balın olmasını və təhsil bitdikdə əvvəlcədən müəyyənləşdirilən kreditlərin sayına görə diplom verilməsini məzərdə tutur.


Azərbaycan Maliyyə Nazirliyi sığorta şirkətinin lisenziyasının fəaliyyətini bərpa edib\nBiznes və iqtisadiyyat xəbərləri 24 Dekabr 2007 14:06 (UTC+04:00)\nAzərbaycan, Bakı / Trend , müxbir U.İsmayılova/ Azərbaycan Maliyyə Nazirliyi (MN) fəaliyyəti sentyabrda dayandırılan ölkənin "Star Alyans" sığorta şirkətinin lisenziyasının fəaliyyətini bərpa edib. Bu barədə çərşənbə axşamı Azərbaycan Maliyə Nazirliyinin Dövlət Sığorta Nəzarəti şöbəsinin müdiri Namiq Xəlilov məlumat verib.\n"Sərəncam müvafiq yoxlamalar aparıldıqdan sonra verilib. Yoxlamalar nəticəsində şirkətin əvvəllər MN tərəfindən aşkar olunan problemləri aradan qaldırdığı müəyyən olunub" - deyə Xəlilov bildirib.\nSentyabrda Azərbaycanın MN-i şəxsi kapitalı qnunvericilikdə tələb olunan nizamnamə kapitalının minimum həcmindən aşağı oluğu üçün "Gorgud Sigorta" və "Star Alliance" sığorta şirkətlərinin lisenziyasının fəaliyyətini dayandırıb.\nQanunvericiliyə müvafiq olaraq, 2007-ci ildə fəaliyyət göstərən sığorta şirkətlərinin nizamnamə kapitalı 700 min manat, yeni yaradılanların isə 1 mln. manatdan az olmamalıdır.\nAzərbaycanın maliyyə nazirinin qərarı ilə dekabrın 14-dən "Gorgud Sigorta" şirkətinin sığorta fəaliyyətinin lisenziyası geri götürülüb. Bu qanunvericiliyin pozulması ilə əlaqədardır. Sentyabrda "Gorgud Sigorta"nın lisenziyasının fəaliyyətinin dayandırılmasına baxmayaraq, şirkət sığorta fəaliyyətini davam etdirib və müqavilə bağlayıb.\nƏvvəllər Xəlilovun bildiridiyinə görə, "Gorgud Sigorta"nın lisenziyası yalnız məhkəmə vasitəsilə bərpa oluna bilər.


21 iyn 2021, 16:24\nDini terminologiyada dinin özündə olmadığı halda inanc və ibadətlə bağlı məsələlərdə sonradan ortaya çıxarılmış inanc, feil, davranış və əməllərə bidət deyilir. Digər bir ifadə ilə bidət Həzrət Peyğəmbərin (s.ə.s) dövründə olmayan, ya da olsa belə dinə görə məşru sayılmayan bir inanc, ibadət, dini anlayış və davranış şəklidir.\nİslam dinində imanın əsasları açıqlanmış, müsəlmanların ibadət həyatı ilə bağlı hökmlər ayrı-ayrılıqda izah edilmişdir. Həmçinin mənbəyini ayə və hədislərdən alan bu iman və ibadətlə bağlı hökmlərin təhrif edilmədən qorunması da olduqca mühüm məsələ hesab edilmişdir. Dinin əsasını təşkil edən bu hökmlərdən hər hansı birini dəyişmək də dini təhrif kimi qəbul edilmişdir. Quranda Yəhudilik və Xristianlığa qarşı insanların yaxşı, ya da pis niyyətlə etdikləri müdaxilə və təhriflərdan tez-tez bəhs edilməsinin səbəbi də bu cür müdaxilələrə qarşı insanları xəbərdar etməkdir. Çünki İslama görə, bir din sonrakı nəsillərə olduğu kimi saf və duru şəkildə ötürülməli, insan müdaxiləsindən uzaq tutulmalıdır.\nAyə və hədislərdəki dinin mahiyyəti və əslinin qorunması ilə bağlı olduqca vacib xəbərdarlıqlar müsəlmanları hər hansı dövrdə din adına ortaya çıxan, ancaq dindən olmayan yeni situasiya və məqamlarda dinin əsaslarına dönməyə sövq və təşviq etmişdir. Bu kimi yeni situasiya və məqamlardan biri də bidət və xurafatlar məsələsidir.\nQuranda dinin Həzrət Muhammədin (s.ə.s) peyğəmbərliyi ilə kamilliyə çatdığı xəbər verilir: “Bu gün dininizi sizin üçün kamil etdim. Sizə olan nemətimi tamamladım və sizin üçün din olaraq İslamı bəyəndim”(Maidə, 5/3). Bu minvalla da Həzrət Peyğəmbərimizdən (s.ə.s) sonra din adına icad edilib ortaya çıxarılan hər bir inanc və əməl bidət hesab edilmişdir. Bidət sünnənin, yəni peyğəmbər yolunun əksi və ona zidd inanc və əməllərdir. Sünnə dedikdə əsasən Allah Rəsulundan (s.ə.s) və səhabələrdən mötəbər qaynaqlarla bizə gəlib çatan hər bir şey nəzərdə tutulur. Quran ayələrindəki buyruqlar, Həzrət Peyğəmbərin (s.ə.s), ya da səhabələrinin din haqqında söylədiyi, etdiyi və ya doğru gördüyü davranış və hərəkətlər bu mənada sünnənin əhatəsinə girən məsələlərdir. Bidət isə bütün bunlara zidd olan inanc və əməllərdir.\nBurada onu da qeyd edək ki, İslam alimlərinə görə, bidət məfhumunun əhatə dairəsi sadəcə dini məsələlərlə məhdudlaşır. Bu mənada inanc və ibadət həyatının xaricindəki yeniliklər bidət anlayışına daxil edilmir. Bəzi alimlər bidətin mənasını daha geniş tutaraq müsəlman cəmiyyətinin adət və ənənəsində olmayan hər bir yeniliyi bidət olaraq qəbul etməyə meylli olsalar da, bu doğru deyil. Bu haqda bir hədisdə Həzrət Peyğəmbərimiz (s.ə.s) belə buyurmuşdur: “Kim məndən sonra tərk edilmiş bir sünnəmi (həyatda yaşayaraq, əməl edərək, insanlara tanıdaraq) dirildərsə, onunla əməl edən hər kəsin qazanacağı savab qədər həmin şəxsə də əcr və mükafat veriləcəkdir. Kim Allah (c.c) və Rəsulunun (s.ə.s) razılığına uyğun düşməyən pis bir bidət icad edərsə, onunla əməl edən insanların günahları qədər həmin adama da günah verilər. (Müslim, Elm, 6; Tirmizi, Elm, 16). Bu hədisdə bidət ifadəsi: “Allah (c.c) və Rəsulunun (s.ə.s) razılığına uyğun düşməyən pis əməl” olaraq tanıdılmışdır.\nBu halda dinin ruhuna və ümumi prinsiplərinə zidd olmayan və bir ibadət halını almayan adətlər bidət hesab edilə bilməz. Yəni hər hansı əməl, davranış və anlayışın dini bir cəhəti və dini bir çaları olmadığı müddətcə həmçinin iman, ibadət, günah və savab kimi məfhumlarda ifadə edilərək dini kimlik qazandırılmadıqca bu yenilik bidət sayılmır. Misal üçün, dinin özündə və mahiyyətində olmadığı halda, insanlar tərəfindən türbə və ziyarətgahlarda şam yandırmaq, xoruz kəsmək, ya da ölən birinin başı üstündə şam yandırmaq bidət hesab edilmişdir. Digər yandan, həcc ziyarətinə dəvə ilə deyil, təyyarə ilə getmək bidət deyildir. Çünki burada təyyarəyə minmək nəticə olaraq bir yerə çatmağın ən etibarlı yolu olaraq seçilmişdir. Eynilə yemək yeyərkən çəngəl və qaşıqdan istifadə etmək, yeməyi masada yemək, maşın sürmək və ya kompüterdən istifadə etmək də bidət deyildir. Bu kimi yeniliklərə bidət deyərək qarşı çıxmağın izahını dini əsaslardan yola çıxaraq deyil, fərd və cəmiyyətin psixologiyasını nəzərə alaraq izah etmək daha doğru olardı. Misal üçün, ilk dəfə Avropada ortaya çıxan mətbəənin Osmanlı cəmiyyətində bidət deyilərək qəbul edilməməsinin səbəbini dini dəlillərdə deyil, o dövrdə əllə yazı yazaraq dolanışığını təmin edən minlərlə xəttat və sənətkarın öz dolanışığını təmin etmək üçün apardığı mübarizəsində axtarmalıyıq. Həmçinin günümüzdə də mühafizəkar insanların, misal üçün televiziya, internet ya da futbola qarşı çıxmalarının səbəbini də burada cərəyan edən, ya da burada var olan bəzi mənfiliklərə reaksiyası kimi başa düşməliyik. Bu kimi məsələlərin bidət adı verilərək dini bir məsələ imiş kimi müzakirə edilməsinin səbəbini isə dinin insanlar üzərindəki dərin təsirindən faydalanmaq cəhdi kimi başa düşmək olar.\nBəzi İslam alimləri, müsəlmanların dini bidət, xurafat və təhrifdən qorunmaq üçün nə qədər həssas davransalar da bu qorunma refleksinin həyatın təbii inkişafına və normal dəyişməyə qarşı bir reaksiyaya çevrilməməsi üçün bidəti iki hissəyə ayırıblar. Bu mənada İslam alimləri faydalı hesab etdikləri yeniliyə “bidəti-həsənə” (gözəl və ya faydalı bidət), pis və zərərli hesab edilən yeniliklərə də “bidəti-səyyiə” (zərərli və pis bidət) adını veriblər. Gəlin bu məsələni misallarla izah etməyə çalışaq... Dağınıq səhifələr və dəri üzərində yazılan Qurani-Kərimi kitab halında toplamaq, hədislərin toplanaraq təsnif edilməsi, kitablar halında yazılması, müsəmanların camaat halında təravih namazını qılmaları, mənəviyyat öndərləri və böyük İslam alimlərinin qəbirləri üzərində türbə tikmək sonradan ortaya çıxan yeniliklər olsa da, İslam alimləri tərəfindən yaxşı bidət (bidəti-həsənə) hesab edilmiş, buradakı faydadan yola çıxaraq "Həzrət Peyğəmbər (s.ə.s) dövründə yox idi" deyilərək tərk edilməsini doğru saymayıblar. Türbə məsələsinə gəldikdə o da qeyd edilməlidir ki, bu gün Məscidi-Nəbidə Allah Rəsulunun (s.ə.s) məzarı üzərində tikilən türbə o dövrə deyil, sonrakı dövrlərə aid tikilidir.\nMövlud axşamlarının, xətm mərasimlərinin keçirilməsini, məscidlərin memarlığı və bəzədilməsini, musiqi ilə bağlı verilən fətva və hökmləri, bir şəxsin ölümündən sonra müəyyən günlərdə təşkil olunan yas mərasimlərini qatı bir mövqedə duraraq bidət adlandırmaqdansa, bu cür adətlərin dinin təməl prinsiplərinin, dinin əsas mahiyyət və ruhunun yerinə keçmədiyi müddətcə içərisindəki faydalar nəzərə alınaraq caiz sayılması daha uyğun görünür. Bununla yanaşı ölən bir şəxsin qəza namazlarının pulla ödənməsinin (isqatı salat) ortaya çıxardığı yanlış və xətalara görə bidət hesab edilməsi daha məqsədə uyğundur. Bu halda bir əməlin bidət olub-olmadığına dair qəti bir möve və yanaşma ortaya qoymadan əvvəl o əməlin hansı nəticəyə doğru getdiyini, həmin davranışın mahiyyət və məqsədini bilmək lazımdır.\nİslam alimləri dinin inanc və ibadət əsasları ilə bağlı əksər məsələlərdə həmfikir və sözbirliyi içərisində olsalar da, nəyin bidət sayılıb-sayılmayacağı, yaxşı bidət (bidəti həsənə) və pis bidət (bidəti-seyyiə) kimi məsələlərdə fərqli görüşlər ortaya qoyublar. Elə başa düşmək olar ki, İslam alimlərinin fərqli bidət anlayışları, bidətə qarşı çox sərt mövqedə olmaları, ya da bidətə qarşı çox yumşaq və tolerant mövqedən çıxış etmələri yanaşdıqları dövrdəki sasial hadisələrlə əlaqədardır. İslam tarixinin fərqli dövrləri və bölgələrində əvvəlki din və adətlərin, xarici mədəniyyətlərin müsəlmanları öz təsiri altına alması, müsəlman cəmiyyətində xarici inanc və düşüncələrin yayılması bir reallıq və həqiqətdir. Elə günümüzdə də dində olmayan bir çox saxta inanc və xurafat cahil və bilgisiz insanlar tərəfindən dinin bir parçısı kimi göstərilir, bu sahə sanki bir qazanc qapısı kimi istifadə edilir. Bunun qarşısını almağın yolu isə İslam dinini yaxşı öyrənmək və öyrətməkdən keçir. İslamı yaxşı öyrənə və öyrədə bilmədiyimizə görə batil inanclar, xürafatlar asanlıqla dinin yerini alacaqdır.\nYuxarıda bəhs edilən bütün bu mənfi hallara, müsəlmanlar arasında yayılan batil inanc və xürafata baxmayaraq, İslam tarixi boyunca müsəlmanların əksəriyyəti doğru yol və istiqamət üzrə İslamı anlamış, yaşamış, İslam dininin etiqad, ibadət və hüquqla (müamələt) bağlı əsas hökmlərini heç bir yanlışa yol vermədən həyatlarına tətbiq etmişlər. Bütün bunlar da İslam dininin Allah tərəfindən qorunduğunun, İslam cəmiyyətlərindəki bidət və xürafatların heç bir vaxt dinin əslini təhrif edəcək səviyyəyə çatmadığını, müsəlmanların əksəriyyətinin ayə və hədislərin göstərdiyi doğru yol üzrə olduqlarını göstərir.\nQeyd: Yazının hazırlanmasında “Diyanet Vakfı İlmihali” əsərindən istifadə edilmişdir.\n31 iyl 2021, 18:18 174\n31 iyl 2021, 17:45 185\n31 iyl 2021, 17:35 192\n31 iyl 2021, 17:15 209\n31 iyl 2021, 16:50 187\n31 iyl 2021, 16:36 233\n31 iyl 2021, 16:15 213\n31 iyl 2021, 15:23 241\n31 iyl 2021, 14:52 236\n31 iyl 2021, 14:44 255\n31 iyl 2021, 14:36 340\n31 iyl 2021, 14:30 285


Almaniya Bundestaqinin deputatlari Azerbaycan parlamentinde gorus keciribler - Azadliq Xeber\nAlmaniya Bundestaqinin deputatlari Azerbaycan parlamentinde gorus keciribler\nAlmaniya Bundestaqının deputatları Azərbaycan parlamentində görüş keçiriblər\n25 Avqust, 2018 15:06 xeber – Azərbaycan Milli Məclisinin (MM) Almaniya ilə parlamentlərarası əməkdaşlıq üzrə işçi qrupu üzvlərinin Almaniya Bundestaqının deputatlarından ibarət nümayəndə heyəti ilə görüşü olub.MM-in mətbuat xidmətindən “Report”a verilən məlumata görə, deputat Xanlar Fətiyev bildirib ki, ölkələr arasında münasibətlərin inkişaf etdirilməsində qarşılıqlı səfərlər mühüm rol oynayır. O, Almaniya ilə siyasi, iqtisadi, humanitar sahələrdə əməkdaşlığın yüksələn xətlə inkişaf etdiyini qeyd edib.Görüşdə çıxış edən deputat Asim Mollazadə deyib ki, cari ildə almanların Azərbaycana gəlişinin 200 illiyi qeyd olunur: “İllər öncə ölkəmizə köçmüş almanlar burada qardaşlıq, əmin-amanlıq şəraitində yaşayırlar. Torpaqlarımızın 20 faizi Ermənistan tərəfindən işğal olunub. Bu gün Gürcüstan, Moldova, Ukrayna eyni problemlə üzləşib. Bu, bizim müstəqillik mübarizəmizdir. Azərbaycan demokratiya yolunu seçib, insan azadlıqlarının qorunması bizim üçün çox vacib amildir”.Almaniya Bundestaqının Xristian Demokratlar İttifaqı fraksiyasının sədr müavini Johann Vadephul səmimi görüşə görə təşəkkürünü ifadə edib.O qeyd edib ki, nümayəndə heyətinin tərkibində Bundestaqın bütün fraksiyalarının üzvləri təmsil olunublar. Qonaq bildirib ki, ölkələr beynəlxalq müstəvidə, bir çox mötəbər təşkilatlarda, o cümlədən Avropa Şurasında əməkdaşlıq edirlər. O vurğulayıb ki, iki ölkə arasında iqtisadi əlaqələr yüksələn xətlə inkişaf edir: “Azərbaycan Cənubi Qafqazda Almaniyanın vacib ticarət tərəfdaşıdır. Azərbaycan iqtisadiyyatı dinamik inkişaf edir, xüsusilə enerji sahəsində böyük nailiyyətlər əldə olunub. Bu, Almaniya şirkətləri üçün geniş imkanlar yaradır”.Almaniya Bundestaqının üzvü bildirib ki, Dağlıq Qarabağ münaqişəsinin həlli önəmli məsələdir: “Bizim mövqeyimiz ondan ibarətdir ki, problem beynəlxalq hüquq normaları çərçivəsində həll olunmalıdır. Almaniya münaqişənin aradan qaldırılması istiqamətində səy göstərməyə hazırdır”.Görüş zamanı parlamentlər arasında, o cümlədən dostluq qrupları səviyyəsində əlaqələrin inkişafı, ölkələrin ikitərəfli və beynəlxalq təşkilatlar çərçivəsində səmərəli əməkdaşlığının genişləndirilməsi barədə fikir mübadiləsi aparılıb.Görüşdə Milli Məclisin Beynəlxalq münasibətlər və parlamentlərarası əlaqələr komitəsinin sədri Səməd Seyidov, deputatlar Sevinc Fətəliyeva, Malik Həsənov, Almaniya Bundestaqının Xarici əlaqələr komitəsinin üzvləri Barbara Hendriks, Armin-Paulus Hampel, Azad Demokrat Partiyası fraksiyasının sədr müavini Frank Sitta, Şərqi Avropaya doğru xarici siyasət üzrə fraksiyanın sədri Manuel Sarrazin, İnkişaf siyasəti üzrə fraksiyanın sədri Helin Sommer və digər rəsmi şəxslər iştirak ediblər.


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Azərbaycan Cənubi Qafqazda sülhün və sabitliyin qorunmasında vacib rola malikdir\nAzərbaycan Cənubi Qafqazda sülhün və sabitliyin qorunmasında vacib rola malikdir\nÖlkəmizdə səfərdə olan İtaliya Senatının nümayəndələri oktyabrın 14-də Milli Məclisin Azərbaycan-İtaliya parlamentlərarası əlaqələr üzrə işçi qrupunun üzvləri ilə görüşmüşlər.\nAzərTAc xəbər verir ki, işçi qrupunun rəhbəri, deputat Azər Kərimli italiyalı senatorların Bakıya səfərlərinin çox əlamətdar bir dövrə - Azərbaycanın dövlət müstəqilliyinin bərpasının 20-ci ildönümünə təsadüf etdiyini bildirmişdir. O demişdir ki, İtaliya Azərbaycanın dövlət müstəqilliyini tanıyan ilk dövlətlərdəndir və bu gün iki dost ölkə arasında əlaqələr yüksək səviyyədədir.\nQrupun rəhbəri müstəqilliyin ilk illərində Azərbaycanın üzləşdiyi problemlər, Ermənistanın hərbi təcavüzü barədə qonaqlara ətraflı məlumat vermişdir. Bildirilmişdir ki, ulu öndər Heydər Əliyevin hakimiyyətə qayıdışından sonra cəbhədə atəşkəsə nail olunmuş, Azərbaycanın həyatında yeni inkişaf dövrü başlanmışdır. Bir sıra dövlətlər, o cümlədən İtaliya Dağlıq Qarabağ məsələsində Azərbaycanın haqlı mövqeyini dəstəkləyirlər. İtaliya parlamentində Cənubi Qafqazdakı vəziyyətlə, xüsusilə də Dağlıq Qarabağla bağlı qətnamənin qəbulu, bu sənəddə Azərbaycanın ərazi bütövlüyünün dəstəklənməsi bunu bir daha sübut edir.\nİtaliya Senatında İtaliya-Azərbaycan parlamentlərarası dostluq qrupunun rəhbəri, senator xanım Rossana Boldi dövlət müstəqilliyinin bərpasının 20-ci ildönümü münasibətilə Azərbaycan xalqını təbrik etmişdir. O demişdir ki, Azərbaycan 20 ildə çox böyük inkişaf yolu keçmişdir və bunu paytaxtın mənzərəsini seyr edərkən görmək olur. Senator vurğulamışdır ki, İtaliya parlamentində Dağlıq Qarabağ münaqişəsi tez-tez müzakirə olunur. İtaliya hökuməti və biz belə hesab edirik ki, Azərbaycan Cənubi Qafqazda sülhün və sabitliyin qorunmasında, regionun inkişafında vacib rola malikdir. Biz Azərbaycanın bu rolunu yüksək qiymətləndiririk və düşünürük ki, Dağlıq Qarabağ münaqişəsi tezliklə öz ədalətli həllini tapmalıdır, regionda sülh və sabitlik bərpa olunmalıdır.\nGörüşdə ikitərəfli əlaqələrin inkişaf perspektivləri, qarşılıqlı səfərlərin təşkili və s. məsələlər ətrafında fikir mübadiləsi aparılmışdır\nİctimai Televiziya və Radio Yayımları Şirkəti Yayım Şurasının üzvlərinin seçilməsi haqqında07:10 15.10.2011\nAzərbaycan Respublikası Milli Məclisi İnsan hüquqları komitəsinin üzvünün seçilməsi haqqında07:10 15.10.2011\nAzərbaycan Respublikası Milli Məclisi Gənclər və idman komitəsinin tərkibində dəyişikliklər edilməsi haqqında07:10 15.10.2011\nAzərbaycan Respublikası Milli Məclisi komitələrinin sədr müavinlərinin seçilməsi haqqında07:10 15.10.2011\nNaxçıvan Muxtar Respublikası Ali Məhkəməsi hakimlərinin vəzifədən azad edilmələri haqqında07:10 15.10.2011